Integracije /Odgovorili smo na skoro 4.000 evropskih pitanja, šta i kako dalje? / Radio Sarajevo\nFOTO: Evropska komisija/BiH nastalja proces integracije u Evropsku uniju\nIntegracije / Odgovorili smo na skoro 4.000 evropskih pitanja, šta i kako dalje?\n27. 02. 2019. u 07:28:00 E. Halimić\nBosna i Hercegovina Upitnik Evropske komisije dobila je još početkom decembra 2016. godine, svi se sjećamo koliko je našim institucijama trebalo da usaglase jedinstvene odgovore (formiraju Mehanizam koordinacije, usaglase oko popisa stanovništva i odgovore na bezbroj „jednostavnih“ pitanja op.a.).\nFoto: Dženan Kriještorac / Radiosarajevo.ba: BiH je odgovore na pitanja predala 28. februara 2018.\nRadost od predaje odgovora na više od 3.000 pitanja brzo je prekinuta (BiH je odgovore na pitanja predala 28. februara 2018.), jer je u junu prošle godine naša država dobila dodatnih oko 600 pitanja.\nPonovo su institucije počele s „radom“, uključio se i Mehanizam koordinacije, ali nada da ćemo ovaj put taj posao završiti u najkraćem mogućem roku poremetila je predizborna kampanja uoči oktobarskih općih izbora.\nIpak, prije par dana (25. februar) i ovaj proces je završen, zvaničnici su gordo objavili da su i odgovori na dodatna pitanja na putu za Brisel.\nPostavlja se pitanje - šta dalje?\nTo isto pitanje postavili smo i direktoru Direkcije za evropske integracije BiH Edinu Dilberoviću, koji je za portal Radiosarajevo.ba objasnio da, nakon što smo dostavili sve tražene odgovore, slijedi faza evropskog analiziranja.\nFoto: Dženan Kriještorac / Radiosarajevo.ba: Dilberović: Sve ovisi od dinamike rada institucija EU\n„Nakon što uz odgovore iz Upitnika detaljno analizira i dostavljene odgovore na dodatna pitanja, te informacije prikupljene u okviru misija stručnih procjena i drugih izvora, Evropska komisija će finalizirati Mišljenje o zahtjevu za članstvo BiH u EU“, kazao je Dilberović.\nNa naše pitanje da li je moguće pretpostaviti kad će evropske institucije uraditi svoje dio posla, Dilberović je pojasnio da u tom Mišljenju Evropska komisija će uz nalaze i ocjenu o ispunjavanju kriterija za članstvo uvrstiti i potencijalnu preporuku o sljedećim koracima zemlje u procesu pristupanja u EU.\n„Kada će Evropska komisija finalizirati Mišljenje i kada će ono biti na agendi Vijeća EU ovisi isključivo o dinamici rada institucija EU i državama članicama EU“, rekao je za Radiosarajevo.ba Edin Dilberović.\nPrema njegovim riječima, Evropska komisija će nakon što finalizira Mišljenje dostaviti ga Evropskom parlamentu i Vijeću EU.\nPrije nekoliko dana na press konferenciji povodom završetka procesa odgovaranja na dodatna pitanja Evropske komisije, predsjedavajući Vijeća ministara BiH Denis Zvizdić izrazio je nadu da će BiH pozitivno Mišljenje Evropske komisije dobiti početkom ljeta ove godine.\nFoto: Dženan Kriještorac / Radiosarajevo.ba: Sa današnjeg pressa u Sarajevu\nObjašnjavajući dalju proceduru, Dilberović je istakao da Vijeće EU će razmotriti Mišljenje i našoj državi i jednoglasno odlučujući donijeti odgovarajući zaključak.\n„Prema iskustvu država iz regije moguće je više scenarija, a to je dobijanje statusa kandidata i najava otvaranja pristupnih pregovora, uslovljavanje kandidatskog statusa dodatnim postignućima ili dobijanje statusa kandidata te definiranje uslova za otvaranje pregovora“, zaključio je Dilberović.\nTagovi: Evropska unija BiH Euro integracije Direkcija za evropske integracije Edin Dilberović Denis Zvizdić Vijeće ministara BiH mehanizam koordinacije\nVMBiH / Denis Zvizdić: Ispunili smo sve uslove za dobijanje kandidatskog statusa\nStavovi / Inzko: Bosna i Hercegovina treba dobiti uslovni kandidatski status u EU\nIntegracije / Dilberović: Imamo tri mjeseca da odgovorimo na dodatna pitanja iz Evrope\nFHMZ / Danas oblačno, pa razvedravanje: Objavljena prognoza do srijede\nBiH / Nakon dogovora SDA, SBB i DF: Šta se krije iza twitter objave Damira Arnauta\n! / DF: SDP-u i NS-u sretno u nastavku saradnje sa ljubiteljima Draže Mihailovića


Egereši: U knjižarama u Srbiji ima antisemitske literature | Autonomija\nPredsednik Skupštine Vojvodine Šandor Egereši izrazio je danas negodovanje što se u pojedinim knjižarama u Srbiji slobodno prodaje antisemitska literatura.\nEgereši je na otvaranju Seminara o holokaustu u Skupštini Vojvodine rekao da se u pojedinim knjižarama u Srbiji u slobodnoj prodaji nalazi više od 100 antisemitskih naslova.\nOn je upozorio da društvo ne sme da žmuri pred pojavama kao što su ksenofobija, rasizam, antisemitizam, netolerancija, jer žmurenje pred tim može da vodi nasilju.\nEgereši je ocenio da je suočavanje sa prošlošću dugotrajan, bolan i višegeneracijski proces kroz koji društvo mora da prođe na putu ka „izbavljenju“. „Žrtve imaju pravo na istinu, pravdu i obeštećenje, a zaborav produžava vreme egzila“, poručio je Egereši.\nPodsetio je na primer nacističke Nemačke iz Drugog svetskog rata i rekao da je to jasan dokaz da čak i najrazvijenija društva, društva sa dugom kulturnom tradicijom, kada izgube osećaj za razdvajanje pravde od nepravde, mogu da postanu kriminalna društva, spremna i na najgori od svih zločina, kao što je holokaust.\nEgereši je rekao da je holokaust zločin države i dodao da genocid nije spontani izraz vekovne mržnje, koja navodno postoji među različitim zajednicama, već proizvod manipulacije građanima od strane totalitarnih državnih režima. „Pokušaj uništenja Jevreja u Drugom svetskom ratu bio je pokušaj uništenja kosmopolitizma, drugosti i drugačijosti“, rekao je predsednik Skupštine Vojvodine.\nPo završetku seminara, učesnici će posetiti Spomenik žrtvama Novosadske racije, u kojoj su u januaru 1942. godine mađarski fašisti pobili i pod led Dunava bacili više od 1.300 Jevreja, Srba i Roma. Pojedina najnovija istraživanja navode da je tada ubijeno i više od 2.000 Novosađana.


RAZVOJ INTERMODALNOG TRANSPORTA U SRBIJI, II faza\nNa osnovu Memoranduma o razmevanju i saradnji između Republike Srbije i Kraljevine Holandije u toku je izrada II faze projekta “Intermodalni transport u Srbiji”. Projekat je otpočeo u februaru 2009. godine i finansiran je od strane Kraljevine Holandije uz učešće predstavnika konzorcijuma holandskih firmi NEA i MOVARES. Na sastanku 28.1.2010. godine, koje je organizovalo Udruženje saobraćaja i telekomunikacija Privredne komore Beograda u saradnji sa Ministarstvom za infrastrukturu predstavljena je druga faza projekta.\nCilj razvoja projekta je, da se nakon izvršene analize transportnog tržišta Srbije, predlože primenljiva rešenja kako bi lanac robnih tokova na transportnom tržištu cele Evropa ostao neprekinut. U drugoj fazi projekta, polje rada sa železnice će se proširiti na vodni i drumski saobraćaj. Srbija ima izuzetno veliki potencijal što pokazuju tokovi robe koji gravitiraju od/ka Rijeci, Baru, Konstanci, Ljubljani i severnoj Italiji, Budimpešti, Beču i daljim vezama ka Nemačkoj\nPrema rečima Miodraga Poledice iz Ministarstva za infrastrukturu neophodno je stvoriti uslove za jačanje institucionalnog okvira i podizanja nivoa svesti nadležnih državnih organa, uprava i pravnih lica o prednostima intermodalnog transporta. To se može ostvariti poboljšanjem nivoa usluga koji bi se ponudio klijentima/tržištu i stvaranjem platforme koja omogućava dobru saradnju između svih zainteresovanih strana u intermodalnom transportu.\nGeert Smit, direktor NEA i predstavnik Ministarstva finansija Kraljevine Holandije je ukazao na neophodnost formiranja intermodalnog razvojnog centra po uzoru na evropske, koji bi trebao da bude neutralna, neprofitna organizacija i nosilac svih intermodalnih aktivnosti u Srbiji. Beograd bi trebao da postane logistički centar i mesto međunarodne intermodalne veze.\nRadnu grupu čine predstavnici: Ministarstva za infrastrukturu Republike Srbije, Ministarstva finansija – Uprave carina, Privredne komore Beograda – Udruženja saobraćaja i telekomunikacija, JP Železnice Srbije, Direkcije za železnice, Direkcije za građevinsko zemljište i izgradnju Beograda, Srbija kombi doo.\nMr Dragan Stefanović – sekretar Udruženja saobraćaja i telekomunikacija Privredne komore Beograda je naglasio potrebu jačanja institucionalne saradnje i stvaranja platforme potencijalnih korisnika sa idejom formiranja Intermodalnog centra pri Privrednoj komori Beograda Ističući značaj projekta, prisutne na sastanku je pozdravio i predsednik Privredne komore Beograda – dr Milan Janković. On je rekao da Srbija ima želje i resurse za napredak, kao i da su za takve tendencije neophodna evropska iskustva, a Privredna komora Beograda je spremna da pruži logističku podršku.\nDirektor preduzeća MOVARES Maarten Huug Bode je izložio predlog plana aktivnosti II faze razvoja intermodalnog transporta u Srbiji sa akcentom na konkretnije predloge i proširenje aktivnosti na saradnji.\nPomenute aktivnosti imaju veliki značaj za razvoj nacionalne privrede, a Privredna komora Beograda – Udruženje saobraćaja i telekomunikacija će svojim učešćem na projektu pružiti neophodnu podršku da se predložena rešenja i implementiraju.


Basketaši peti u Evropi - SportJunior\n4. septembra 2017. Anđela Stošić\t3x3, basket\nJuniorska reprezentacija Srbije u basketu osvojila je peto mesto na Evropskom Kupu u Mađarskoj. Za našu ekipu su igrali Miloš Novaković, Marko Bakula, Nikola Kovačević i Miloš Antić, a predvodio ih je selektor Goran Vojkić.\nSrpski basketaši su u četvrtfinalu igrali protiv Svetskog, a kasnije i Evropskog šampiona, tima Belgije. Iako su Belgijanci tokom celog meča bili u prednosti, nisu odustajali srpski igrači, pa je u poslednjem minutu rezultat bio 12:12. Imala je Srbija i poslednji napad na meču i šansu za trijumf, ali čvrsta protivnička odbrana je odlučila pobednika, a ispostavilo se da je naša ekipa jedina pružila otpor šampionu.\n← Partizan i Bućan najbolji na turniru “Mali Medo”\nPrva pobeda vaterpolistkinja na Svetskom prvenstvu →


Cene u Srbiji rasle i pored zabrane\nUredba Vlade Srbije kojom su krajem prošle godine ograničene trgovačke marže za osnovne životne namirnice prestaje da važi poslednjeg dana juna. Međutim, iz resornog ministarstva još nema informacija da li će ova odluka biti produžena.\nTrgovci kažu da, čak i u slučaju da ne bude produženo njeno važenje, nikakvih poskupljenja po tom osnovu neće biti. Jer, uredba je ograničila samo zaradu trgovaca, ali nije uticala na to kako proizvođači formiraju svoju nabavnu cenu.\nI za vreme trajanja uredbe poskupeli su, na primer, ulje i meso na koje se takođe odnosi ograničenje povećanja trgovačke zarade.\nU Delezu smatraju da uredba nije ispunila cilj zbog kojeg je uvedena.\n- Za vreme njenog važenja poskupljivali su artikli na koje se ona odnosi. To se desilo jer je uredba ograničila samo maloprodajnu maržu, a ne i nabavnu cenu proizvoda. Proizvođači su nesmetano podizali cene svojih proizvoda ka maloprodajnom sektoru što je automatski dovodilo i do rasta maloprodajnih cena - rekli su u Delezu, dodajući da moguće ukidanje uredbe ne bi trebalo da ima veći uticaj na maloprodajne cene.\nOni tvrde da je na većini proizvoda koji su obuhvaćeni uredbom maloprodajna marža, i pre nego što je uredba stupila na snagu, bila ispod ili na nivou propisanog nivoa


Profesionalni prevod sa albanskog na srpski i sa srpskog na albanski\nPrevod sa albanskog i na albanski Šta kaže albanski prevodilac? Albanija\nHalifax pruža profesionalni prevod sa albanskog na srpski jezik, i sa srpskog na albanski. Prevodimo sa albanskog i na nemački, engleski, francuski i mnoge druge jezike, a radimo i prevode sa tih jezika na albanski. Takođe radimo i overene prevode s albanskog na srpski i obrnuto, usmene prevode, bilo simultane bilo konsekutivne, i to u kombinaciji sa mnogim jezicima.\nProfesionalni albanski prevodilac\nNudimo kompletnu uslugu prevoda na albanski i sa albanskog jezika:\nProfesionalni prevod sa albanskog i na albanski različitih dokumenata\nOvereni prevod sa albanskog i na albanski svih zvaničnih dokumenata\nRedaktura, lektura ili korektura dokumenata na albanskom\nUsmeni prevod, simultani ili konsekutivni, koji uključuje albanski jezik\nTranskripcija video-materijala i prevod na albanski i sa albanskog\nAlbanski jezik (gjuha shqipe) govori preko šest miliona ljudi na jugozapadnom Balkanu, pre svega u Republici Albaniji i susednim zemljama i teritorijama koje su nekada bile deo jugoslovenske federacije (Makedonija, Kosovo, Crna Gora i Srbija). Ukupan broj govornika se procenjuje na 7–8 miliona. Na Kosovu*, gde još uvek nema pouzdane statistike stanovništva, albanskim jezikom govori skoro celokupno stanovništvo od oko dva miliona pojedinaca, uključujući neke dvojezične manjine.\nProcenjuje se da Republika Severna Makedonija ima najmanje pola miliona albanskih govornika, što je oko dvadeset i pet procenata ukupnog stanovništva republike, mada nema pouzdanih statistika. Manjina od oko 50.000 albanskih govornika takođe se nalazi u Crnoj Gori, uglavnom duž albanske granice (Ulcinj, Tuzi i Gusinje). Takođe je najmanje 70.000 do 100.000 albanskih govornika po južnoj Srbiji, pre svega u dolini Preševa blizu granice Makedonije i Kosova*. Značajne zemlje albanske dijaspore su Italija, Austrija, Švajcarska, Grčka, Velika Britanija, Turska, SAD, Kanada, Australija.


Događaj koji je promenio svet: 17 godina od terorističkog napada u SAD (video)\nM. K. 11. septembra 2018. 08:00\nPre 17 godina borba sa terorizmom u svetu dobila je potpuno novi oblik. Na današnji dan 2001. u terorističkom napadu srušene su kule bliznakinje u Njujorku.\n17 godina kasnije i dalje postoji niz teorija o tome ko stoji iza napada 11. septembra 2001. Zvanično, iza napada stoji Al Kaida, čiji su preživeli pripadnici tada uhapšeni. Ipak, svet se više bavi teorijama zavere ko bi mogao i u čijem interesu da stoji iza terorističkih napada koji su promenili svet, prenose svetski mediji.\nDrama u sudnici: Napadača na džamije muškarac pokušao da izbode nožem\nOgromne žrtve su pretrpeli njujorški vatrogasci, čijih je 343 kolega poginulo u padu „bliznakinja“, dok su pokušavali da pomognu povređenima da napuste zgrade.\nOd napada 2001. godine više od 20 terorističkih zavera je otkriveno u Njujorku, izjavio je nekadašnj išef policije u tom gradu Bil Branton, upozorivši da je rizik od još jednog tako razarajućeg napada „veći nego ikad“.\nkule bliznakinjesvetski trgovinski centarterorizam\nbatamrca pre 7 meseca\nNa današnji dan 2001. u terorističkom napadu srušene su kule bliznakinje koji su sami osmislili i sproveli u delo a zrtve za njih su kolateralna steta


Kačinjski u parlamentu čitao knjigu o mačkama\nJaroslav Kačinjski, lider poljske vladajuće stranke Pravo i pravda\nKačinjski, lider vladajuće stranke Pravo i pravda i poznati ljubitelj mačaka, delovao je udubljen u mali priručnik "Atlas mačaka: Divlje i domaće", na početku današnje sednice, prenosi Asošiejted pres.\nPortparolka njegove stranke Beata Mazurek objavila je kasnije na Tviteru sliku Kačinjskog kako čita tu knjižicu i napisala: "Neka nas pretpraznično čitanje lidera Jaroslava Kačinjskog ohrabri da podržimo skloništa za životinje i ljude koji pomažu životinjama."\nOna je na Tviteru podelila i sliku na kojoj je mačka koja čita knjigu o Kačinjskom.\nOpozicioni poslanik Mihal Šćerba optužio je vladajuću partiju da pokušava da ublaži lik Kačinjskog dok se "demokratija urušava" u Poljskoj.\nPoslanici su debatovali o nekoliko tema, uključujući kontroverzne promene pravosudnog sistema koje bi vladajućoj stranci dale veću kontrolu nad Vrhovnim sudom i imenovanjem sudija.\nDok Pravo i pravda navodi da su promene potrebna zbog reforme slomljenog pravosudnog sistema, Evropska unija smatra da će te reforme narušiti načelo podele vlasti i vladavinu prava u Poljskoj.\nGlasanje o reformi pravosuđa očekuje se narednih nedelja.


Neutralnost neće pomoći Srbiji na putu ka EU\nSrbija treba sama da odluči o budućnosti - da li želi neutralnost ili održavanje vojne vežbi s Rusijom, kaže Roland Frojdenštajn iz Vilfred Martens centra.\nEU i Turska obnavljaju dijalog\nErdogan i zvaničnici iz Brisela odlučili da izbegnu potpuni prekid odnosa, uzdrmanih nakon pokušaja vojnog udara u julu prošle godine.\nLitvanija gradi ogradu na granici sa Rusijom\nLitvanija je počela da gradi ogradu na svojoj granici s ruskom enklavom Kalinjingrad kako bi smanjila krijumčarenje ljudi i ilegalnu imigraciju i ojačala spoljnu granicu Evropske unije.\nSrbija pretposlednja u regionu po visini plate\n"AIK Banka" dobitnik priznanja "Spirit of Youth"\nStudenti Univerziteta u Beogradu dodelili su "AIK Banci", specijalno priznanje "Spirit of Youth", koje predstavlja najveće priznanje koje studenti dodeljuju za doprinos i razvoj mladih.\nProjekcijom filma "Kosa" u petak počinje "Filmstreet"\nNajevći letnji bioskop na otvorenom Filmstreet počinje 9. juna projekcijom filma "Kosa" u Studentskom parku.\nSedam namirnica i resursa koji će prvi nestati\nEvropska unija zna da će čovečanstvo poslednju kap nafte potrošiti 22. oktobra 2047. godine u 20 sati i 58 minuta. Sledi prirodni gas 2068. godine, ugalj 2140, a uranijum, kao gorivo nuklearnih elektrana, 2144. godine.\nVučić će se danas konsultovati sa predstavnicima izbornih lista\nSeverna Koreja ocenila nove sankcije kao neprijateljski akt\nSeverna Koreja u potpunosti odbija najnovije sankcije Ujedinjenih nacija protiv njenih građana i subjekata kao neprijateljski akt i nastaviće svoje nuklearne aktivnosti bez odlaganja, izjavio je danas portparol severnokorejskog Ministarstva inostranih poslova.


Đoković neće "specijalne pozivnice" – odmara do Vimbldona\nB92\t15.06.2019 17:22\nNovak Đoković, srpski teniser, neće učestvovati na turnirima sve do Vimbldona.\nTakva odluka Đokovića bila je očekivana, jer na svom zvaničnom sajtu nije uvrstio nijedan turnir pred Vimbldon u raspored.\nBritanski novinar Stjuart Frejzer, koji radi za tamošnji Tajms, potvrdio je da Đoković nije podneo zahtev za "specijalnom pozivnicom" za turnire u Kvinsu i Haleu.\nNovak se nije prijavio za neki od turnira na travi pre trećeg Grend slema sezone, ali je mogao da naknadno "upadne".\nOn je, podsetimo, prošle sezone igrao u Kvinsu i tamo zaradio 300 ATP bodova plasmanom u finale, gde je od njega bolji bio Hrvat Marin Čilić.\nNajbolji teniser na planeti je uglavnom propuštao sve turnire na travi pred Vimbldon, a prošla godina bila je izuzetak kako bi pronašao formu koja je bila na upitnom nivou posle sezone na šljaci.\nNa turnirima na travi pred odlazak na Vimbldon neće učestvovati ni Rafael Nadal, drugi na svetu.\nĐoković na Vimbldonu brani titulu, a taj turnir počinje 1. jula i traje dve nedelje.


Stav predsednika SANU o Kosovu utemeljen na činjenicama - NOVA stranka\n20.10.2015 Press služba 0\nPoslanik Nove stranke Zoran Živković rekao je da predsednik Srpske akademije nauka i umetnosti Vladimir Kostić ima pravo na svoje mišljenje i stav o situaciji na Kosovu. Ocenio je i da Kostić svojim navodima nije rekao ništa novo, već da je samo pročitao ono što piše u Briselskom sporazumu.\n- On je kao čovek koji ima dovoljno godina napravio analizu kakvi su inače odnosi - kazao je Živković i dodao da bilo ko od državnih zvaničnika, ako hoće da ide na Kosovo, mora da zatraži odobrenje i da, kad ode tamo, mora da poštuje zakone Kosova.\nŽivković je naveo da će i Zajednica srpskih opština biti stvorena po kosovskim zakonima tako da je Kostić rekao samo ono što je svima jasno:\n- Ima pravo na svoje mišljenje, a ono je utemeljeno na činjenicama koje su jasne svima, čak i onima koji se prave ludi.\nPodsetimo, Kostić je u intervjuu za Radio Beograd kazao da je u ovom trenutku jedina politička mudrost kako dostojanstveno napustiti Kosovo i da „neko ovom narodu mora da kaže da Kosovo više nije ’de fakto’ niti ’de jure’ u našim rukama“.\nPrevious article\tMuzej savremene umetnosti i dalje pod katancem Next article\tČestitamo Dan oslobođenja Beograda


Koji grad u Srbiji ima najveće plate - 05.07.2021, Sputnik Srbija\nNakon pristiglih podataka Republičkog zavoda za statistiku, najveću platu u aprilu mesecu u Moravičkom okrugu zaradili su Gornjomilanovčani. 05.07.2021, Sputnik Srbija\nOna je iznosila 60.037 dinara.Na taj način sa prvog mesta skinuta je opština Lučani u kojoj su se prethodnih meseci beležile najveće zarade. Ona je sada na drugom mestu sa prosečnom platom od 59.858 dinara.Prosečna plata u Čačku iznosila je 56.135 dinara, što je za 161 dinar više u odnosu na prethodni mesec.Najmanja zarada u Moravičkom okrugu zabeležena je u Ivanjici i iznosila je 46.743 dinara, što je za 55 dinara manje nego prethodni mesec, prenosi B 92.\nekonomija, vesti, srbija, plate\n© Wikipedia / gm032.netGornji Milanovac noću\n© Wikipedia / gm032.net\nNakon pristiglih podataka Republičkog zavoda za statistiku, najveću platu u aprilu mesecu u Moravičkom okrugu zaradili su Gornjomilanovčani.\nOna je iznosila 60.037 dinara.\nNa taj način sa prvog mesta skinuta je opština Lučani u kojoj su se prethodnih meseci beležile najveće zarade. Ona je sada na drugom mestu sa prosečnom platom od 59.858 dinara.\nProsečna plata u Čačku iznosila je 56.135 dinara, što je za 161 dinar više u odnosu na prethodni mesec.\nNajmanja zarada u Moravičkom okrugu zabeležena je u Ivanjici i iznosila je 46.743 dinara, što je za 55 dinara manje nego prethodni mesec, prenosi B 92.


FK Rudar-Prijedor: Ognjen Petrović novo pojačanje - PrijedorDanas.com - Prijedorski gradski portal\nOgnjen Petrović, 22-godišnji lijevi bek, koji je proteklu sezonu igrao za Kozaru, novo je pojačanje Rudar-Prijedora, ekipe koja je najavila borbu za titulu i plasman u Premijer ligu BiH.\nRiječ je o fudbaleru koji je ponikao u banjalučkom Borcu, a igrao je i za mlađe reprezentativne selekcije BiH.\n– Rudar-Prijedor ima cilj da napadne plasman u Premijer ligu, a i moja želja je da igram u tom takmičenju i dodatno napredujem. Imaćemo odličan tim, ali ćemo morati pružati maksimum kako bi ostvarivali dobre rezultate u predstojećem šampionatu Republike Srpske. Preduslov za dobre igre su kvalitetne pripreme, a nadam se da će nas zaobići povrede – rekao je Petrović.\n« Prijedor-Nova pravila zbog straha od inspekcije: Odzvonilo domaćim tortama na proslavama\nGradonačelnik Đaković razgovarao sa ministrom Trninićem: Auto-put Banja Luka-Prijedor se radi »


Iako su izabranice Zorana Terzića imale više direktnih poena iz igre (63:59), do kraja četvrtog seta i više blokova (11:10, a na kraju je bilo 12:15 u korist rivalki), nije to bilo dovoljno za pobedu u dramatičnom meču.\nŠtaviše, u poslednjem setu su viđeni veliki preokreti, borbenost kao da je u pitanju olimpijsko finale, a ni 12:9 za Srpkinje nije bila dovoljna zaliha. Turska je sa četiri uzastopna poena preuzela vođstvo, došla na dva poena od trijumfa, zatim su naše odbojkašice preokrenule na 14:13 i stigle do meč lopte. Međutim, tri naredna poena osvojile su suparnice, koje su tako ostale u igri za plasman u polufinale, nakon poraza od SAD dan ranije (3:2, po setovima 17:25, 21:25, 25:21, 25:15, 15:11).\nU petak će se najbolje odbojkašice Srbije u 9 sati po srednjeevropskom vremenu sastati sa selekcijom Sjedinjenih Američkih Država. Igraće sa nadom da će se pobedom vinuti sa trenutno poslednje pozicije u tročlanoj grupi B, time i izboriti plasman u samu završnicu finalnog turnira čiji je domaćin Kina.\nLoran Tili, selektor odbojkaša Francuske, posle poraza njegove selekcije od Srbije u polufinalu Evropskog prvenstva sa 3:2, nije krio razočaranje.\nNAŠ TRENER ZA ČUDA U POLJSKOJ Srpskom bič voleju mnogo bi značio povratak Srđana Veckova\nIako smo odbojkaška velesila, i u odbojci na pesku naši ljudi počinju da vode glavnu reč, a kormilar ženskog tima Poljske za Blicsport otkriva šta je potrebno za uspeh.


Tadić podržao Šutanovca - 15.01.2018, Sputnik Srbija\nPredsednik Socijaldemokratske stranke Boris Tadić saopštio je da je Predsedništvo SDS donelo odluku da za beogradske izbore podrži kandidata Demokratske... 15.01.2018, Sputnik Srbija\npolitika, vesti, srbija, boris tadić, dragan šutanovac, nova stranka\n14:46 15.01.2018 (Osveženo: 16:37 11.10.2021)\n15 Januar 2018, 12:04\nDS na gradske izbore izlazi u koaliciji sa Novom strankom.\nTadić je objasnio da se ovakvom odlukom staje iza druge odluke — da se krene u obnovu ujedinjenja DS.\n„Jedino je bivši DS bio u stanju da ostvaruje velike rezultate u prošlosti“, ocenio je Tadić i dodao da ovog trenutka nema bolje alternative od DS.\n„Ovo nije samo podrška Draganu Šutanovcu, nego ideja obnavljanja DS“, zaključio je Tadić.\nOn je rekao da će SDS pozvati da se nakon izbora objedini rad DS i da se bivši lideri te stranke dogovore jer, kaže, nema bolje alternative — jedino je DS sposobna za velike pobede.\n22 Novembar 2017, 21:30\nLider SDS je dodao da je o toj ideji razgovarao i sa Draganom Đilasom i da je spreman da razgovara i sa Sašom Jankovićem, Dušanom Petrovićem, Draganom Šutanovcem…\nNa pitanje da li bi pozvao i Zorana Živkovića, budući da je pre nekoliko meseci odbacivao tu mogućnost, Tadić je rekao da „nema prava ni na kakav lični stav“.\nPodsetimo, krajem decembra predsednik DS Dragan Šutanovac izjavio je da će na izborima za Skupštinu grada Beograda on biti zajednički kandidat za gradonačelnika DS i Nove stranke, dok će funkcionerka Nove Vesna Rakić Vodinelić biti nosilac liste.\nPredsednica Skupštine Srbije Maja Gojković raspisala je izbore za Beograd, koji će se održati 4. marta.


Naslovna Košarka ABA Crveno-beli cene Partizan, ali… Obradović i Lazić imaju jasan cilj!\nObradović pred Olimpijakos (FOTO: Srdjan Stevanovic/Starsportphoto ©\nNakon utakmice protiv Barselone, košarkaše Crvene zvezde očekuje još jedan težak ispit, ovog puta u ABA ligi.\nTo bi ujedno trebalo da bude i kraj teške serije u kojoj su igrači Zvezde već neko vreme, pošto su u poslednjih 17 dana odigrali sedam utakmica.\nMeč sa Partizanom se igra u ponedeljak od 21 sat u hali koja nosi ime po legendarnom košarkaškom treneru, velikanu svetske, jugoslovenske i srpske košarke, Ranku Žeravici koji je čak sedam sezona u svojoj velikoj i bogatoj karijeri proveo na klupi KK Crvena zvezda.\nLazić je izneo svoja očekivanja pred derbi (Photo by Srdjan Stevanovic/Getty Images)\nSvoje viđenje izneo je i trener crveno-belih, Saša Obradović.\n-Za mnoge je ova utakmica sud da si dobar ili nisi. Za mene, presdudan je samo krajnji rezultat u sezoni. Mi želimo ovu pobedu iz više razloga, ali na prvom mestu zbog prednosti domaćeg terena u plej ofu. Nadamo se da će ovaj virus nestati,a mi imati naše navijače na tribinama što je ogroman vetar u leđa. Znamo da sama utakmica nema favorita bez obzira na kom mestu na tabeli se nalaze ekipe i kakav im je rejting igrača – rekao je Obradović i dodao:\n-Partizan ima dobar spoj atletskih igrača i iskustva, tim koji je drugu godinu zajedno i sigurno da među njima nema tajni, poznaju se dobro. Igraju dobro u poslednje vreme, dobili su vezane utakmice u ABA ligi i Evrokupu. Sa druge strane, mi posle dve teške nedelje putovanja, nespavanja i teških utakmica, sve to želimo da ostavimo po strani i odigramo najbolju moguću utakmicu i dođemo do bodova – zaključio je Obradović.\nCrvena zvezda gostuje PArtizanu\nKapiten Crvene zvezde, Branko Lazić, nedavno je odigrao 150. utakmicu u Evroligii, ima mnogo iskustva i protiv Partizana, te je svestan da njegovu ekipu čeka težak posao.\n-Ove nedelje izlazimo iz vrlo teške serije utakmica u kojoj smo odigrali već 7 mečeva za praktično 15 dana, sada nam predstoji derbi. Nećemo imati previše vremena za pripremu utakmice sa rivalom koja igra dobro, koji je upisao nekliko važnih pobeda, i sigurno u dobrom raspoloženju očekuje ovaj meč – kaže Lazić i dodaje:\n-Dobro se poznajemo, Imamo dobru situaciju na tabeli, ali želimo da odigramo ovu utakmicu na najbolji mogući način, čvrsto u odbrani, raznovrsno u napadu, pridržavajući se dogovora pre utakmice – rekao je kapiten Crvene zvezde.\nMeč kojim se „zatvara“ 8.kolo ABA lige jtd na programu je u ponedeljak od 21 sat, a već u četvrtak crveno-bele očekuje novo iskušenje i meč 11. kola Evrolige sa Anadolu EFES-om u Beogradu.\nPrethodni tekstNADAL: Nisam bio dovoljno dobar u ključnim trenucima i to je to\nSledeći tekstKovačević: Nije Kokeza kriv…\nDI MARIA 22/11/20 17:09 At 22/11/20 17:09\nZvezda dobija sutra bez problema siguran sam ,favoriti su i sjajno igraju ,neće biti problema sigurno\nDorcolac 22/11/20 16:35 At 22/11/20 16:35\nBice to sutra izuzetan mec,koji se ne propusta,a Zvezda je na celu ABA lige i tu se nista nece promeniti….\nFlaki 22/11/20 15:03 At 22/11/20 15:03\nMa jaci smo tri puta od Partizana tako da je ovo samo pitqnje sa kolikom razlikom cemo pobediti..\nAndjeo 22/11/20 16:36 At 22/11/20 16:36\nrodrigo 22/11/20 13:52 At 22/11/20 13:52\nnema tu sta mnogo da se prica,Zvezda je ogroman favorit sutra i to je jasno kao dan,iskreno mislim da partizan moze samo da pokusa da napravi neko iznenadjenje,ali tesko da moze doci do toga,Zvezda ima mnogo kvalitetniji tim


Obeležavanje Ilindena u Kačarevu - Radio televizija Pančevo\n31. jula 2019. 31. jula 2019. 0775\nTradicionalno će proslava Ilindena u Kačarevu biti održana 1. avgusta, sa početkom u 20 časova, ispred Mesne zajednice, u organizaciji Udruženja “Vardar”.\nPripadnici makedonske nacionalne zajednice u Srbiji svake godine obeležavaju Ilinden, u znak sećanja na Ilindenski ustanak, najznačajniji događaj za makedonski narod.\nIlinden ima, kako verski, tako i istorijski značaj, rekao je Sima Najdovski, predsednik Udruženja “Vardar” iz Kačareva.\n– Makedoncima je veoma bitan ovaj praznik, koji je, zapravo, trostruki praznik, verski, Ilindenski ustanak 1903. i 1944. proglašenje nezavisnosti Narodne Republike Makedonije u okviru Federativne Narodne Republike Jugoslavije – rekao je Sima Najdovski, predsednik Udruženja “Vardar” iz Kačareva.\nU Kačarevu se Ilinden proslavlja od 2004. godine, kada je osnovano Udruženje “Vardar”.\n– Prva manifestacija koju smo organizovali je obeležavanje Ilindena. Na pragu smo novog Ilindena, prošlo je 116 godina od Ilindenskog ustanka, 75 godina od ASNOM-a. Obeležavamo 1. avgusta, zbog toga što se u Jabuci obeležava 2. avgusta, kako bi zainteresovani mogli prisustvovati, kako proslavi u Kačarevu, tako i proslavi u Jabuci.\nTradicionalno će se u Kačarevu 1. avgusta održati i šahovski turnir u toku dana, a od 20 časova, kada počinje proslava ispred Mesne zajednice, sledi bogat kulturni i muzički program.\n– Proslava Ilindena u Kačarevu počinje u 20 časova, ispred Mesne zajednice, gde će nastupiti lokalni bend, dramska družina “Vidoje Dojčinovski – daskalot” sa jednim performansom, podmladak pevačke grupe “Toše Proeski” sa par pesama i naš harmonikaš, Vasil Bojkovski. Najavljen je i dolazak pevačke grupe iz Krive Palanke – rekao je Sima Najdovski, predsednik Udruženja “Vardar” iz Kačareva.\nTokom avgusta će u ovom mestu biti organizovana manifestacija Susret gajdaša, pod sloganom “Sličnosti i razlike”, kome će prisustvovati gajdaši iz Bugarske, Severne Makedonije i različitih krajeva naše zemlje.\nEU i Norveška doniraju medicinske opremu Srbiji,sutra primopredaja\nJasmina Petkovic 7. februara 2020. 7. februara 2020.\nPredsednik Vučić: Od Šapca do Beograda za 45 minuta\nNikoleta Dragaš 28. marta 2021. 28. marta 2021.


Foto: Bojan Nikolić / Promo\nUprkos velikim finansijskim gubicima i činjenici da su zbog korona virusa odlučili da zatvore više od 320 lokala, grupacija MaxBet ipak će sačuvati svako od 2.547 radnih mesta.\nVeliki broj zaposlenih danas je podelio na svojim mrežama obaveštenje grupacije u kojem se navodi: "Obaveštavamo vas da niko od 2.547 zaposlenih u našoj kompaniji neće ostati bez posla. To je odluka koju ćemo poštovati bez obzira na trajanje i posledice pandemije".\nIako je poslednjih dana apelovano na kompanije da se uzdrže od otkaza, svedoci smo da to nije uvek slučaj. Čak, ovo je jedan od retkih primera u kojem se kompanija javno obavezala da nikoga neće ostaviti bez posla.\nSaša Marčeta, osnivač i vlasnik MaxBet grupacije, pojasnio nam je ovu odluku.\n- Bili smo suočeni za velikim izazovima i teškim odlukama od samog proglašenja vanrednog stanja. Od organizacije rada od kuće, skraćivanja radnog vremena, uvođenja dodatnih higijenskih mera, sklanjanja roditelja dece mlađe od 12 godina sa terena, ali, prvu istinski tešku odluku doneli smo 22. marta kada smo u znak solidarnosti sa našim sugrađanima zatvorili sva naša uplatna mesta kojih je više od 320 - kaže Marčeta.\nFoto: Darko Milosavljević / Promo\nKako naglašavaju u ovoj kompaniji, svesni su da odluka koju su doneli znači i gubitak profita, ali ističu da su im ljudi važniji.\n- MaxBet je tu gde jeste zahvaljujući ljudima - igračima, ali i našim zaposlenima. Oni su nam najvažniji. Zbog toga smo doneli zabranu otpuštanja na nivou grupacije, svesni da je to jedina ispravna odluka. Ni jedan naš čovek, ni jedan član MaxBet porodice neće biti u strahu za svoju egzistenciju u ovom teškom periodu. Svesni smo trenutnog gubitka profita, ali smo više svesni značaja naših ljudi bez kojih ne bismo bili tu gde jesmo - ističe Marčeta.\nŠta reći, osim jedno veliko "Bravo!". Primer kakav bi trebalo da slede i druge velike kompanije u Srbiji.


Island i dalje ne želi u EU - JUGPRESS\nPostavio: Jugpress 7 Novembra, 2017\nVećina građana Islanda ne želi da njihova zemlja uđe u Evropsku uniju, pokazalo je novo istraživanje javnog mnjenja. Od jula 2009, odnosno gotovo devet godina, ispitanici na Islandu u svakom istraživanju su u većini protiv članstva u EU.\nPrema istraživanju agencije Galup urađenom za islandsku organizaciju Ja Island koja podržava članstvo u EU, 59,8% Islanđana ne želi da budu deo EU.\nVećina građana Islanda protiv je “novih” pristupnih pregovora sa EU, kao i protiv prelaska sa nacionalne valute krune na evro.\nNove pregovore sa EU odbacuje 55,5% ispitanika na Islandu.\nKada je reč o evru, na koji Island ne bi mogao da pređe ako nije članica EU, protiv evropske valute je 52,3%, pokazalo je istraživanje čije je rezultate preneo portal mbl.is.\nInače, na Islandu se vodi debata o prelasku na evro bez ulaska u EU, iako Brisel godinama ponavlja da prelazak na evro nije moguć bez članstva.\nU julu 2009. tadašnja islandska vlada je posle ekonomske krize koja je pogodila zemlju 2008. podnela kandidaturu za članstvo u EU.\nPregovori su međutim prekinuti posle izbora 2013, nakon što je Island otvorio 27 poglavlja. Na tim izborima na vlast je došla koalicija centra i desnice koja je 2015, dve godine posle izbora, kao što je i obećala, obavestila Brisel da Island više nije kandidat za članstvo u EU.\nU odnosima sa EU za Island je najspornije pitanje ribolova jer ta zemlja ima veliku proizvodnju ali i malu tražnju i ne odgovara joj briselski sistem kvota za izlov.\nIsland je članica šengenskog prostora i Evropskog ekonomskog prostora (EEA).


Oglašavanje lažnih sniženja prekršajno kažnjivo « DIFOL\nOglašavanje lažnih sniženja prekršajno kažnjivo\nJednoj od najvećih trgovačkih prevara – lažnim sniženjima, moglo bi se stati u kraj. Barem tako najavljuje Tržišna inspekcija koja je započela kontrolu verodostojnosti oglasnih poruka za avgustovska i septembarska sniženja cena.\nKako kažu u Ministarstvu spoljne i unutrašnje trgovine, snimanje prodavnica trajaće do kraja septembra, a poseban naglasak biće na proveri da li se zaista radi o rasprodajama školskog pribora i opreme za školu. „Uočeni problemi na terenu, kao i informacije dobijene od građana, ukazuju na to da pojedini privredni subjekti zloupotrebljavaju oglasne poruke (oglašavanje rasprodaja, sniženja i drugih prodajnih podsticaja) samo u cilju povećanja prometa, a ne zato što sniženje zaista postoji”, navedeno je u saopštenju ovog ministastva.\nNaime, najčešće trgovci istaknu procenat popusta, ali ne u odnosu na prethodnu važeću cenu, već u odnosu na osnovnu cenu kojom je taj artikal bio primljen u maloprodaju i tako potrošače dovode u zabludu, kazao je načelnik odeljenja za Opšti nadzor Ministarstva trgovine Goran Macura. Uočeno je, dodao je, da trgovci odmah po prijemu robe u maloprodaju istaknu oglas za sniženje, a da se realno ne radi o popustu, već o stvarnoj ceni koja bi trebalo da bude istaknuta s obzirom na to da je isticanjem prve cene trgovac nerealno ukalkulisao svoju maržu koju naknadno spusti. Tako se stvara privid da je reč o sniženoj ceni, objasnio je Macura.\nMinistarstvo, inače, upozorava da je to protivno odredbama i Zakona o trgovini i Zakona o zaštiti potrošača i Zakona o oglašavanju i što svakako ima negativne posledice za potrošače i konkurenciju na tržištu. U svim slučajevima u kojima se utvrdi neistinita, nepotpuna ili „prevarna” oglasna poruka, kojom se potrošač dovodi u zabludu, inspektor će zabraniti takvo oglašavanje (što podrazumeva uklanjanje oglasne poruke sa izloga ili prodajnog mesta, zabranu daljeg distribuiranja neistinitog reklamanog materijala). Inspektor će naložiti i usaglašavanje oglasne poruke sa zakonskim odredbama (procenat sniženja, vrsta robe na koju se odnosi sniženje, period trajanja sniženja) i podneti zahtev za pokretanje prekršajnog postupka. Kontrole su već počele u sedištima velikih trgovinskih lanaca, prodavnicama za školski pribor i opremu za đake, kao i u specijalizovanim prodavnicama odeće i obuće i obuhvatiće čitavu teritoriju Republike Srbije. O rezultatima javnost će biti blagovremeno obaveštena, navodi se u saopštenju Ministarstva.\nU Nacionalnoj organizaciji potrošača (NOPS) kažu da upravo u ovo doba godine imaju najviše žalbi potrošača zbog lažnih sniženja. Inače, postoje tri načina na koja trgovci varaju kada oglašavaju popuste. – Prvi vid prevara je sa visinom sniženja, odnosno to da li je nešto zaista sniženo 70 odsto ili nije. Drugi problem sa akcijama i sniženjima jesu male količine robe. Neretko se desi da se ono što je na sniženju rasproda veoma brzo, i to zato što trgovac nije obezbedio dovoljne količine – kaže predsednik NOPS-a Goran Papović koji kao treći problem navodi „stalne akcije„. Jer, ako na radnji piše da je stalno sniženje od 50 odsto, koja je to onda cena snižena upola.\nIntegralni tekst preuzet sa sajta\nInfoGo.biz gdje je objavljen pod naslovom\n„Sniženja su najveće trgovačke prevare?“ . . .


Industrijski indeks Njujorške berze Dau Džons skočio je danas za više od 500 poena, premašivši prvi put granicu od 30.000 bodova, o čemu je pričao Tramp.\n"To su svete brojke. Niko nije pomislio da će ikada videti te brojke", rekao je kratko Tramp.\nPredsednik SAD nije odgovarao na pitanja novinara, a jedino što je još komentarisao je vakcina protiv korone.\n"Vrlo sam uzbuđen šta se dešava na polju razvoja vakcina protiv Kovid-19. To je apsolutno neverovatno", rekao je Tramp.\nKerumova sestra: Stariji Splićani koji nemaju decu, ne treba ni da izlaze iz kuće\nSaborski poslanik Nevenka Bečić optužila je građane da su sami krivi za padove i lomove po splitskim ulicama. Sestra splitskog gradonačelnika Željka Keruma posebno se okomila na starije sugrađane koji su "izlazili iz kuća kada nije trebalo" i poručila im da bi trebalo da imaju svoju decu da ih izvedu napolje.


„To je i naša moralna obaveza, kako bi generacijama iza nas ostavili jedan bolji svet“, rekao je Selaković učestvujući video-linkom na 14. Kongresu UN o sprečavanju kriminala i krivičnom pravosuđu, koji se održava u Kjotu.\nMinistar Selaković istakao je da je Srbija kao cilj postavila suzbijanje visokotehnološkog kriminala, trgovine ljudima, terorizma i ilegalne migracije u „Drugoj nacionalnoj proceni pretnji od teškog i organizovanog kriminala“ iz 2019. godine.\nŠef srpske diplomatije ukazao je da je naša zemlja blagovremeno uspostavila normativni i institucionalni okvir kojim je uredila sprečavanje zloupotrebe u toj oblasti, kao i da je osnovano Posebno tužilaštvo za visokotehnološki kriminal, posebno odeljenje suda i posebna policijska jedinica.\nSrbija se, kako je naglasio ministar, na planu borbe protiv korupcije vodi postulatima Konvencije UN protiv transnacionalnog organizovanog kriminala i Konvencije UN za borbu protiv korupcije.\n„Snažno osuđujemo sve forme terorizma, uključujući ekstremizam i radikalizam, i zalažemo se za njihovo potpuno iskorenjivanje, sprovodeći tu i relevantne rezolucije i konvencije UN i Globalne antiterorističke strategije UN“, istakao je šef srpske diplomatije.\nZa efikasnu i uspešnu borbu protiv ovih kompleksnih fenomena, kaže Selaković, od presudne važnosti je izgradnja kapaciteta naših društava i država, uz razmenu iskustava na regionalnom i globalnom nivou.\n„Davne 1970, kada je Japan prvi put bio domaćin ovog skupa, pokazali smo snažnu političku volju da na problem ukažemo. Danas moramo tu volju i rešenost da reafirmišemo i konkretizujemo opipljivim potezima“, rekao je šef srpske diplomatije.


Federacija forsira biomasu: na tendere sa Hrvatskom – Magazin Plus\nHome/Federacija forsira biomasu: na tendere sa Hrvatskom\nFederacija forsira biomasu: na tendere sa Hrvatskom\nStrategija razvoja šumarstva i drvne industrije u Federaciji Bosne i Hercegovine od 2013. do 2023. godine stavila je težište na veće iskorištavanje biomase u zamjeni za klasične energente. Slijedom tog dog dokumenta uspostavljena je saradnja Privredne/Gospodarske komore FBiH i Hrvatskog drvnog klastera. Rezultat posljednjeg dogovore partnera je opredjeljenje da zajedno podnose aplikacije za korištenje sredstava iz fondova Evropske unije i tako stvore realne pretpostavke za bolju zaštitu šuma, očuvanje kvaliteta vazduha i otvaranje radnih mjesta za novo zapošljavanje.\nPrema riječima Šemse Alimanović iz Udruženja šumarstva i drvne industrije u spomenutoj komori o tome je bilo riječi i na prošlosedmičnom skupu u Zagrebu u organizaciji Hrvatskog drvnog klastera. Predsjednik klastera Marijan Gavran iskazao je potpunu posvećenost ovoj saradnji jer vjeruje da može dati izvanredne rezultate. Naime, energija je i dalje jedna od glavnih gospodarskih tema u Republici Hrvatskoj, regiji jugoistočne Evrope, Evropske unije i na globalnom nivou.\nHrvatska je postigla značajne rezultate u razvoju proizvodnje peleta i briketa i za BiH su tamošnja iskustva veoma bitna kako bi aktivirala vlastite velike rezerve biomase, ističu u Privrednoj/Gospodarskoj komori FBiH.\nPrema spomenutoj strategiji razvoja, rađenoj u saradnji sa Vladom FBiH drvna industrija označena je kao važan faktor ekonomske stabilnosti BiH. U ovoj godini posebno hrabri stalni rast izvoza namještaja koji je za šest mjeseci 2014. godine uvećan za 19,5 posto unatoč činjenici da je proizvodnja bilježila pad. Proizvođači su na inostrano tržište plasirali robu iz skladišta uredno ispoštovali rokove prema stranim kupcima i sačuvali tržište za naredni period.


Nedoumice oko izbora predsednika skupštine i mandatara posle izbora\nPostoji mogućnost i da se ne izabere vlada, a nove izbore ne bi imao ko da raspiše\nBEOGRAD - Vanredni parlamentarni izbori održaće se 28. decembra posle čega će uslediti formiranje Narodne skupštine i izbor mandatara za sastav nove vlade. Prema najvišem pravnom aktu Srbije, kako je rekao Zoran Lončar, profesor Pravnog fakulteta u Novom Sadu, mandatara za sastav nove vlade predlaže predsednik Republike. Lončar je ponovo podsetio na grešku koju je Nataša Mićić, bivša predsednica srpske Skupštine, načinila raspisivanjem vanrednih parlamentarnih izbora pre rezultata predsedničkih, jer je tako Srbiju ostavila i bez predsednika i bez parlamenta.\n- Zbog toga će morati da se sačeka konstituisanje Narodne Skupštine i da se izabere predsednik parlamenta koji će, na osnovu te funkcije, automatski postati i v.d. šefa države - istakao je Lončar. Prema njegovim rečima, prvom - konstitutivnom sednicom republičke skupštine predsedava najstariji izabrani poslanik, a na njoj bi trebalo da se izaberu predsednik i potpredsednici parlamenta.\nŠef katedre za javno pravo na Pravnom fakultetu u Beogradu Zoran Tomić izjavio je da bi v.d. predsednika Srbije posle toga trebalo da održi konsultacije sa predstavnicima poslaničkih grupa i posle toga predloži mandatara.\nKoalicije i lobiranje\nZoran Tomić je istakao i da je povezivanje stranaka u Skupštini moguće pre nego što se predloži mandatar, uoči samog glasanja, kao i posle toga.\n- Ustav predviđa tri oblika saradnje - stvaranje koalicija, spajanje partija gubljenjem identiteta, kao i mogućnost da neka stranka stavi svoje članove na listu druge - kaže Tomić.\nNa pitanje šta se dešava u slučaju kada dve većinske partije imaju isti broj poslanika, Tomić ističe da bi u tom slučaju verovatno usledilo lobiranje i da bi onda presudile manje stranke.\nTomić je istakao i da predsednik Republike po Ustavu ne mora mandat za sastav nove vlade da poveri najvećoj poslaničkoj grupi, ali da je pitanje da li bi taj predlog mogao da prođe u Skupštini.\n- Ako se desi da Skupština ne izglasa poverenje mandataru, onda predsednik Republike predlaže novog - pojašnjava Tomić.\nGovoreći o izboru predsednika Skupštine, Zoran Lončar je istakao i da je to stvar političkog dogovora i dodao da bi, u slučaju da se vlada ne formira u zakonski predviđenom roku, trebalo raspisati nove izbore.\n- Međutim, tada bi to bio problem jer ne bi imao ko da ih raspiše - kaže Lončar.\nAnalitičari upozoravaju da nijedna partija neće moći sama da formira vladu i da će biti neophodno stvaranje postizbornih koalicija. Suština je, kako tvrde upućeni, da dogovor oko izbora predsednika Skupštine, za šta će biti potreban širok politički sporazum, neće moći da se postigne dok se ne postigne saglasnost oko izbora vlade.\nNavodi se i da je moguće da "demokratske snage" neće imati potrebnu većinu za to, pa će biti veoma, veoma teško da se formira vlada, tako da se ne isključuje mogućnost nove političke krize. Istraživanja javnog mnjenja zasad pokazuju da će na decembarskim izborima, pojedinačno SRS biti najjača partija, a da za njima slede DSS, DS i G 17. Vojislav Koštunica je već najavio da koalicije sa radikalima i Demokratskom strankom ne dolaze u obzir.\nRasim Ljajić o Miloševiću i Šešelju\nAleksandar Karađorđević: Kruna predstavlja i poštuje sve\nVujanović o predlogu za monarhiju u Srbiji\nSPO o Srbiji kao ustavnoj monarhiji\nArtman: Spisak ipak nije konačan?\nŽivković: Zapad nema razumevanja\nČović: Doneti jasne odluke za krizu u Preševu\nIzabran gradonačelnik Kraljeva\nKoaliciji "Za narodno jedinstvo" pridružilo se još šest stranaka\nU Pirotu pobedio kandidat Koalicije\nSAD: Hapšenje Mladića uslov za pomoć SCG\nSPO i NS kampanju započeli mitingom u Kraljevu\nČović: Holkeri da se izvini Srbiji


Jeftini letovi iz Musoma do Južnog Sudana - Avio karte Musoma Južni Sudan - eSky.rs\nAvio karte iz Musoma do Južnog Sudana\nPretražite letove iz Musoma do Južnog Sudana\nProverite najbolje prilike za letove iz Musoma do Južnog Sudana\n✔ Postoje li posebne ponude za letove iz Musoma do Južnog Sudana na eSky.rs?\n✔ Mogu li se pobrinuti za osiguranje prilikom rezervacije leta iz Musoma do Južnog Sudana?\n✔ Ako rezervišem let iz Musoma do Južnog Sudana, mogu li da rezervišem ujedno i smeštaj?\n✔ Koje avio-kompanije nude letove iz Musoma do Južnog Sudana?\nBudite sigurni, da na eSky.rs ponuda letova iz Musoma do Južnog Sudana uključuje ne samo niskotarifne avio-kompanije, već i one koje su specijalizovane za visoki standard.\nJeftini letovi do Tanzanije Jeftini letovi iz Tanzanije Jeftini letovi za Kilindoni Jeftini letovi iz Kilindonija Jeftini letovi za Tabubil Jeftini letovi iz Tabubila\nJeftini letovi do Perua Jeftini letovi iz Perua Jeftini letovi do Faisalabad Airport Jeftini letovi od Faisalabad Airport


Nemanja Kojić novo pojačanje Radničkog iz Niša - Zgubidan.rs\nNemanja Kojić, novo je pojačanje kluba sa Čaira. U skladu sa najavama novog rukovodstva i čvrstim obećanjima predsednika Ivice Tončeva, niški klub je usepeo da andgažuje napadača Nemanju Kojića. Visoki ciljevi u domaćem šampionatu, kao i borba za izlazak na međunarodnu scenu, posle dolaska iskusnog napadača, izgledaju realnije.\nDejan Propadalo potpredsednik Radničkog iz Niša, nije krio zadovoljstvo dovodjenjem novog pojačanja: „Izuzetno sam zadovoljan novim pojačanjem. Očekujem da se Kojić brzo uklopi i pokaže sav talenat, koji je nesporan.“ I pored odredjenih finansijskih problema uprava Radničkog iz Niša, dovođenjem prekaljenog centarfora, pokazuje rešenost da Nišlije ubrzo uživaju u evropskom fudbalu.\nNekadašnji centarfor Rada, Partizana i turskog Gracijatepa kaže da je odlučujući razlog da izabere klub sa Čaira upravo velika ambicija Radničkog, koji je, u zimskom prelaznom roku, ozbiljno radio kako bi pojačao igrački kadar.\nNemanja Kojić je svoju profesionalnu karijeru započeo u beogradskom Radu, za koji je u šest sezona odigrao 81 utakmicu i postigao 20 golova. Odličnim igrama u Radu primorao je čelnike Partizna da ga angažuju 2013. godine. Za Partizan, Kojić je odigrao 42 meča i postigao 16 pogodaka. Pre dolaska u Radnički nosio je dres turskog Gacijantepa, u kom je u dve sezone postigao 12 pogodaka. Nemanja Kojić bio je član mlađih selekcija naše reprezentacije, za koju je odigrao 10 utakmica i postigao 3 pogotka.\nSport Dejan Propadalo, Gracijatep, Ivica Tončev, Nemanja Kojić, Partizan, Rad, Radnički iz Niša\nKakva je muzika, takva je i država


Realizacija projekta Aktivno učenje u inkluzivnom obrazovnom okruženju\nTim stručnjaka Obrazovnog foruma u toku 2012. realizuje projekat Aktivno učenje u inkluzivnom obrazovnom okruženju uz finansijsku podršku zajedničkog programa UN na jugu Srbije – PBILD (“Održanje mira i inkluzivni lokalni razvoj”), podršku UNICEF kancelarije u Beogradu i Ministarstva prosvete i nauke Republike Srbije. Od kako je u ZOSOV uvedena inkluzija u smislu širokog obuhvata dece kojima je potrebna dodatna podrška u obrazovanju u redovne škole, stvorena je zakonska osnova za inkluzivnu praksu. Koncepcija inkluzije koja je ugrađena u ZOSOV (kao i u ovaj projekat) podrazumeva da potrebe za dodatnom podrškom u obrazovanju imaju ne samo deca sa smetnjama u razvoju i invaliditetom, nego i deca sa teškoćama u učenju kao i deca iz sociokulturno depriviranih uslova. Dosadašnje procene govore o velikom broju prepreka, problema, nesigurnosti onih aktera koji bi trebalo da realizuju ili budu podrška procesu inkluzivnog obrazovanja.\nCilj projekta je da unapredi realizaciju inkluzivnog obrazovanja u školama Pčinjskog i Jablaničkog okruga kroz podršku nastavnicima za unapređenje kompetencija (obuka za aktivno učenje u inkluzivnom obrazovnom okruženju) i kroz unapređenje uslova u školama za realizaciju inkluzivnog obrazovanja (manji građevinski radovi u školi i manje nabavke asistivne tehnologije). Projektom su obuhvaćene opštine Preševo, Medveđa, Bosilegrad, Vlasotince, Trgovište, Bujanovac, Lebane,Vladičin Han, Surdulica, Bojnik, Leskovac, Crna Trava i Vranje, koje karakteriše mešoviti etnički sastav (srpsko, albansko, romsko i drugo etničko stanovništvo), značajno lošiji ekonomski status u odnosu na ostale regione Srbije kao i otvorena i prikrivena politička nestabilnost.\nU okvriru prve faze projekta, koja se završava sa početkom nove školske godine (2012/13.) izvedeno je istraživanje sa ciljem da se proceni stanje inkluzivnog obrazovanja na jugu Srbije, utvrde ključni problemi i formulišu prioriteti podrške inkluziji koji se mogu ostvariti kroz ovaj ili druge projekte. Utvrđeni su problemi: u vođenju evidencije dece kojoj je potrebna dodatna podrška, planiranju i praćenju njihove uključenosti, uključenosti roditelja, protoku informacija relevantnih za inkluzivno obrazovanje u lokalnoj zajednici, primenljivosti dosadašnjih obuka nastavnika za inkluzivno obrazovanje, brojni specifični problemi sa obuhvatom i osipanjem dece iz osnovne škole i slično.\nU okviru prve faze izabrano je 13 škola iz 13 opština u kojima su realizovani mali građevinski radovi koji bi trebalo da poboljšaju uslove u kojima se realizuje inkluzija. U većini škola su napravljene rampe po potrebnim standardima i adaptiran po jedan toalet za potrebe osoba sa invaliditetom. U svakoj školi su realizovani oni radovi koji su za tu školu bili najpotrebniji.\nDruga faza projekta biće usmerena na jačanje kompetencija nastavnika. Koncipiran je modul za primenu aktivnog učenja u inkluzivnom okruženju. Biće ralizovano 13 promotivnih jednodnevnih seminara koji će okupiti ne samo nastavnike nego i druge važne aktere podrške inkluzivnom obrazovanju (roditelje, direktore, predstavnike lokalne samouprave). U četiri škole će se realizovati obimnija obuka kroz seminare bazičnog i naprednog nivoa za primenu Aktivnog učenja u inkluzivnom okruženju. Pored toga, kao nastavak prošlogodišnjih aktivnosti na razvoju kompetencija nastavnika koji predaju srpski kao nematernji jezik u istim opštinama juga Srbije, planirano je štampanje priručnika za nastavnike.\nPlanirane aktivnosti na projektu biće realizovane do decembra meseca 2012. godine


nedelja, 21 januar 2018 08:13\npetak, 19 januar 2018 17:15\nsreda, 17 januar 2018 15:32\npetak, 12 januar 2018 17:36\nčetvrtak, 04 januar 2018 13:19\nZaplenjene droge i oružja\nnedelja, 24 decembar 2017 15:43\nPripadnici Ministarstva unutrašnjih poslova u Kragujevcu uhapsili su N. L. (1987), kod koga su prilikom pretresa stana i drugih prostorija pronašli pištolj sa pripadajućim okvirom i šest metaka. Zbog postojanja osnova sumnje da je počinio krivično delo nedozvoljena proizvodnja, držanje, nošenje i promet oružja i eksplozivnih materija, osumnjičeni je uz krivičnu prijavu priveden nadležnom tužilaštvu.\nnedelja, 24 decembar 2017 11:37\nMUP: Hapšenja, krivične prijave, akcije PU Kragujevac\nčetvrtak, 07 decembar 2017 08:59\nPripadnici Ministarstva unutrašnjih poslova, u saradnji sa nadležnim tužilaštvima, u prethodnih nekoliko dana uhapsili su 97 osoba koje se sumnjiče da su izvršili krivična dela teške krađe, krađe i razbojništvo. U više odvojenih akcija na suzbijanju imovinskih delikata, koje su realizovane na teritoriji policijskih uprava Beograd, Kragujevac, Novi Pazar, Leskovac, Pirot, Pančevo, Požarevac, Smederevo, Bor, Vranje, Zaječar, Jagodina, Sremska Mitrovica i Prokuplje, uhapšeni su osumnjičeni koji se terete da su u prethodnom periodu izvršili više od 300 teških krađa, krađa i razbojništava.\nKrivično delo ubijanje i zlostavljanje životinja\nnedelja, 26 novembar 2017 19:08\nPripadnici Ministarstva unutrašnjih poslova, u okolini Kragujevca, otkrili su nelegalno takmičenje pasa u lovu na lisice, koje su prekinuli pre samog početka i time spasili veliki broj životinja. Tom prilikom na licu mesta zatekli su oko 80 nemačkih terijera koje su vlasnici doveli iz cele Srbije, a na terenu je pronađeno i 33 lisica.


Uoči trilateralnog sastanka: Erdogan razgovarao s Izetbegovićem – dijalogin.tv\nUoči trilateralnog sastanka: Erdogan razgovarao s Izetbegovićem\nČlan Predsjedništva Bosne i Hercegovine Bakir Izetbegović večeras se u Istanbulu sastao s predsjednikom Turske Redžepom Tajipom Erdoganom.\nErdogan je Izetbegovića večeras primio u palati Mabeyn u Istanbulu, uoči sutrašnjeg trilateralnog sastanka Turska-BiH-Srbija na najvišem nivou.\nSastanku će sutra osim Erdogana i Izetbegovića prisustvovati i predsjednik Srbije Aleksandar Vučić. Očekuje se da će tema razgovora biti saradnja u regiji i trasa brze ceste Sarajevo – Beograd.\nRanije danas, predsjednik Vučić je rekao da će u fokusu razgovora koje će imati sa turskim predsjednikom Redžepom Tajipom Erdoganom biti dalje unapređenje ekonomskih i političkih odnosa i dolazak novih turskih investitora u Srbiju.\n“Za nas je važno i da razgovaramo o turskoj politici na Balkanu, o unapređenju naših prijateljskih odnosa i o tome da vidimo šta je to što oni očekuju u odnosima između Srbije i BiH”, rekao je Vučić za TV Pink.


Narodna biblioteka „Stevan Sremac“ prva biblioteka Južne Srbije, danas slavi jubilej – IN info\nNarodna biblioteka „Stevan Sremac“ prva biblioteka Južne Srbije, danas slavi jubilej\nJedna od najstarijih ustanova kulture u Nišu, Narodna biblioteka „Stevan Sremac“, obeležava na današnji dan 143 godina postojanja. Niška biblioteka je prva biblioteka Južne Srbije, obeležavanju jubileja prisustvovali su predstavnici svih državnih institucija, lokalni pisci, kao i gosti iz drugih ustanova kulture.\nRečeno je od strane direktorke Sonje Šuković da će u narednom periodu biblioteka osavremeniti rad, kako bi bio postignut viši nivo, i to na način da se knjige donesu onim ljudima kojima biblioteka nije pristupačna. Ruralna područja će dobiti biblioteku u blizini zahvaljujući bibliobusu, za koji je idvojeno 4,6 miliona dinara.\nBranislav Maričić, šef kabineta potpredsednice Vlade i ministarke kulture Maje Gojković, istakao je da je budžet Ministarstva kulture u ovoj godini prvi put prešao zamišljenu cifru od 1 procenta, takođe, dodao je da su izdvajanja u kulturi najveća u ovoj godini. On dodaje i to, da je decentralizacija kulturnog života jedan od prioriteta u radu Ministarstva kulture i informisanja.\nPrisustvovao je i Dejan Savić, savetnik za kulturu predsednika Republike Srbije. Istakao je činjenicu da država Srbija itekako vodi računa o institucijama kulture u gradovima koji itekako znače na kulturnoj mapi Srbije, regiona i ovog dela Evrope. Savetnik predsednika Republike je rekao da je neophodno da se invenstira u kulturu, da kultura ima ozbiljne ifrastrukturne projekte, ali isto bi trebalo da se povede računa o tome da sredstva koja se u kulturu ulažu treba da se iskoriste na pravi način. Takođe, istakao je da umetnici uvek imaju dobre ideje samo ih treba podržati, zaključio je Savić.\nBroj poseta: 19\nprethodnaHumanitarni turnir u Nišu za Marinu koja boluje od leukemije\nsledećaMajoru bezbednosti Vladanu Mikićeviću otkrivena spomen - loča, u Nišu


Iako je javnosti u Srbiji Arno Gujon poznat kao humanitarac koji pomaže Srbima na Kosovu, u Francuskoj je zabeleženo i njegovo političko delovanje u ekstremno desničarskom Bloku identitaraca.\nIz Francuske se ekstremno desničarski pokret Identitaraca raširio Evropom (protest Generacije identitaraa tokom kojeg je na Uredu Evropske komisije u Parizu okačen natpis: 'Emigracija je ubila Afriku, imigracija će ubiti Evropu'\nSelaković je na sastanku sa Gujonom, kako je saopštilo ministarstvo spoljnih poslova 27. novembra, istakao da je Gujon "osvedočeni borac za bolji položaj srpskog naroda na Kosovu" i za "istinu o istorijskim događajima u regionu u protekle tri decenije".\nUz očekivanje da će Gujon "učiniti značajne pomake" u radu Uprave, Selaković je dodao i da je očuvanje i razvoj "duhovne, nacionalne i kulturne samobitnosti srpskog naroda izvan Srbije, pre svega u regionu, posebno važno s obzirom na činjenicu da će uskoro u državama u okruženju biti organizovan popis stanovništva".\nGujon je ministru rekao da će se "boriti svim snagama za očuvanje i razvoj duhovnog, nacionalnog i kulturnog položaja srpskog naroda izvan matice, njegovo ekonomsko i kulturno umrežavanje sa Srbijom i očuvanje srpskog jezika i ćiriličkog pisma".\nSelaković je na sastanku sa Gujonom (fotografija) istakao da je Gujon "osvedočeni borac za bolji položaj srpskog naroda na Kosovu" i za "istinu o istorijskim događajima u regionu u protekle tri decenije".\nGujon se, kako sam navodi, u Srbiju preselio 2012. godine, nedugo nakon što je učestvovao u Francuskoj na predizbornim skupovima 2011. godine, kao potencijalni predsednički kandidat Bloka identitaraca (na fotografiji na skupu u Lionu 2011)\nTadašnji patrijarh Srpske pravoslavne crkve Irinej je 2018. godine, kada je Gujonu uručio orden (fotografija), izjavio da on već dugo „ublažava strašne nevolje“ Srba sa Kosova.\nPrilikom predstavljanja, na konferenciji za novinare kritikovao je tadašnjeg predsednika Francuske Nikolu Sarkozija nazvavši ga „saučesnikom u promovisanju afričke imigracije koji će raditi za nisku cenu (platu)“. Tada je izjavio i da je deo Bloka identitaraca od osnivanja: "Ja pripadam evropskoj kulturi, evropskoj naciji, evropskoj krvi. Ja sam autohtonog soja".\n"Ja pripadam evropskoj kulturi, evropskoj naciji, evropskoj krvi. Ja sam autohtonog soja", izjavljivao je mladi Identitarac Gujon (na fotografiji tokom konferencije za novinare u Parizu 2010. godine.\n* Saradnja na tekstu: Mila Đurđević


Evropa treba da proširi mrežu punjača za električne automobile\nOctober 31, 2020 April 23, 2021 adminR\nIzgradnja mreže stanica za punjenje električnih vozila u Evropi zaostaje za prodajom, saopštilo je udruženje proizvođača automobila, upozoravajući da bi nedostatak infrastrukture mogao ugroziti prelazak na vozila sa niskim emisijama ugljenika. Prošle godine je u Evropskoj uniji prodato 458.915 električnih i hibridnih vozila, što je više nego dvostruko bolje od prodaje u 2017. godini, saopštila je ACEA. U istom periodu, broj punionica popeo se za 58 odsto, na samo 200.000.\n„Ovo je potencijalno vrlo opasno jer bismo uskoro mogli doći do tačke u kojoj će rast prodaje električnih vozila prestati ako potrošači zaključe da jednostavno nema dovoljno stanica za punjenje ili da moraju predugo čekati u redu za brzo punjenje“, objašnjava izvršni direktor ACEA Eric-Mark Huitema.\nProdaja automobila ove godine pada zbog pandemije koronavirusa, ali prodaja električnih i hibridnih modela raste zahvaljujući strožim evropskim standardima o emisijama i programima državne podrške za oporavak u postpandemijskom periodu.\nACEA je pozvala Evropsku komisiju da ubrza planiranu analizu propisa EU o infrastrukturi za punjenje za električna vozila i da postavi obavezujuće ciljeve za zemlje da povećaju broj punionica.\nStrategija za čisti transport u EU, koja se očekuje krajem godine, „imaće za cilj uspostavljanje razgranatije infrastrukture punjenja na nivou EU i veći broj benzinskih pumpi“, rekao je portparol Komisije.\nBrisel planira da koristi sredstva EU za pomoć u postavljanju milion javnih stanica za punjenje, za koje procenjuje da će biti potrebne za 13 miliona vozila sa niskim emisijama na evropskim putevima do 2025. godine.\nNVO smatraju da EK mora da identifikuje prioritetna područja. „To prvenstveno znači privatno punjenje u zgradama i poslovnim prostorijama gde su parkirani automobili“, objasnila je Julia Poliscanova, direktorka ekoloških vozila u Transport & Environment.\nCRRC Zhuzhou Institut predstavio potpuno automatski sistem signalizacije\nVodič za pisanje plana upravljanja zalihama


RTS :: Novak osetio centralni teren na Dorćolu, Džumhur mu pravio društvo\nTenis Novak osetio centralni teren na Dorćolu, Džumhur mu pravio društvo\npetak, 05. jun 2020, 18:22 -> 18:29\nNajbolji teniser sveta Novak Đoković odradio je trening na centralnom terenu, na stadionu gde će biti odigrani mečevi Adrija tura od 12. do 14. juna. Društvo mu je pravio Damir Džumhur, prvi nosilac TSS tura, takmičenja koje će da prethodi glavnom događaju za vikend, a na kojem će teniser iz Sarajeva pokušati da obezbedi mesto uz Đokovića, Tima, Zvereva, Dimitrova i druge.\nRadovi na tribinama su još u toku, ali sve će biti spremno za veliki sportsko-humanitarni događaj, na kojem će tri dana publika moći da uživa u majstorskim potezima svetskih asova, ali i da uživa u dubl mečevima, egzibicionim duelima, zabavnom programu, koncertima...\nTokom dana potvrđeno je da će se tenisu posle tri godine pauze vratiti i Jelena Janković, koja će sa Novakom igrati u miksu protiv Nenada Zimonjića i Olge Danilović.\nKoliko je veliko interesovanje javnosti za Adrija tur svedoči podatak i da je danas za svega par minuta rasprodat još jedan kontigent od 1.000 kompleta ulaznica.\nNa blagajnama Tiket vižna i putem sajta Ticket.rs redovi su stvoreni od ranih jutarnjih sati, a putem sajta je u svakom trenutku od 10.00 bilo preko 2.000 ljudi.\nSamim tim, ljubitelji sporta moći će da osete deo atmosfere Adrija tura, da uživaju u programima "teniskog sela" na Dorćolu po uzoru na najveće ATP turnire, kao i da prate mečeve na velikim ekranima koji će biti postavljeni po teniskom centru.\nĐokovićevo ”hvala” Zadru\n”Đoković je mističan i opasan, Federer i Nadal bi trebalo da ga napadnu”\n"I da Đoković osvoji 36 grend slemova, ljudi će opet više voleti Federera"


Predstavnici političkih stranaka, osim Nikšića, potpisali izjavu o Srebrenici - Glas Bosne\n6 Marta, 2021 6 Marta, 2021 daca\tNermin Nikšić, Reisu-l-ulema Husein Kavazović, Srebrenica\nNakon što je 4. marta 2021. godine u Sarajevu, na inicijativu i poziv reisu-l-uleme Islamske zajednice u Bosni i Hercegovini Huseina ef. Kavazovića, održan sastanak najviših državnih i političkih predstavnika Bošnjaka na različitim nivoima vlasti i rukovodstva Islamske zajednice koje su predvodili reisu-l-ulema i predsjednik Sabora, učesnici skupa su potpisali zajedničku Izjavu o položaju povratnika u bosanskohercegovački entitet Republika Srpska (RS), a naročito u Srebrenicu, jedino je nije potpisao predsjednik SDP-a Nermin Nikšić\n“Cilj nam je bio organizovati sastanak, ali i poručiti da povratak prognanih i status Srebrenice predstavljaju crvenu liniju, ne samo za Islamsku zajednicu koja je zabrinuta za svoj opstanak na ovom dijelu Bosne i Hercegovine. Također nam je cilj bio ohrabriti političare da interese svih građana BiH stavljaju iznad interesa bilo koje političke stranke”, kazao je reisu-l-ulema Kavazović, javlja MINA.\n“Jer, identično bi se reagovalo i na diskriminaciju bilo kojeg naroda ili građanina na bilo kojem dijelu Bosne i Hercegovine. Od ishoda ove inicijative zavisi, ne samo opstanak Bošnjaka na jednom dijelu Bosne i Hercegovine, nego i multietnički karakter naše domovine i, ako hoćete, provođenje samog Dejtonskog mirovnog sporazuma u kojem je povratak prognanih jedan o osnovnih temelja”, kazao je ovim povodom reisu-l-ulema Kavazović.\nU budućem političkom djelovanju probosanskih partija/stranaka u bosanskohercegovačkom entitetu RS prevazići sve stranačke interese i u prvi plan staviti državu Bosnu i Hercegovinu, a posebno njene građane koji su povratnici u bosanskohercegovački entitet RS.\nZajedničkim djelovanjem politički ojačati poziciju integracionih snaga u ovom dijelu Bosne i Hercegovine i olakšati život povratnicima.\nIzraditi sveobuhvatan program za opstanak i održivi razvoj Bošnjaka i Hrvata u dijelu Bosne i Hercegovine koji je trenutno u sastavu administrativne jedinice bosanskohercegovački entitet RS u roku od 60 dana.\nPrilikom formiranja budžeta države Bosne i Hercegovine i oba entiteta, kantona i općina, zahtijevati godišnje izdvajanje za podršku povratnicima u iznosu od 0,2% do 2%.\nOmogućiti bezuvjetnu institucionalnu zdravstvenu zaštitu povratnicima u bosanskohercegovački entitet RS u Federaciji BiH.\nIzraditi studiju i sačiniti plan otvaranja bosanskohercegovačkih školskih centara u bosanskohercegovačkom entitetu RS, kako djeca povratnika ne bi trpjela diskriminaciju u učenju svog jezika i nacionalne grupe predmeta.\nInsistirati na pokretanju tužbi na svim poljima protiv institucija i pojedinaca koji krše osnovna ljudska prava i prave diskriminacije po bilo kom osnovu.\nU roku od 60 dana donesemo i usvojimo poseban sveobuhvatan plan za revitalizaciju Srebrenice “Srebrenica 2030”, iza kojeg će nesebično stati sve državne institucije, političke partije/stranke, nevladine organizacije i široki krug javnosti. Plan mora obuhvatiti 10-godišnju projekciju političkog, ekonomskog i kulturnog djelovanja u Srebrenici sa jasno izraženim ciljevima i načinom mjerenja ostvarenih rezultata.\n← Magazinović: Šokantna je uloga EU u izmjeni Izbornog zakona, Izetbegović ispunjava Čovićeve želje\nVideo / Poljska: Odlični Amel Tuka se plasirao u finale Evropskog prvenstva →


posmrtni ostaci - Dnevni list Danas\nPočetna » posmrtni ostaci\nU potrazi za posmrtnim ostacima ubijenih u ratu 1999. godine, u proteklih nekoliko meseci na Kosovu su pronađeni i ekshumirani posmrtni ostaci najmanje devet osoba, potvrdio je za KoSSev direktor Komisije kosovske vlade za nestala lica, Kuštrim Gara, koji je najavio nova iskopavanja u narednim danima.\nPiše: FoNet 19. 11. 2020.\nPiše: KoSSev 18. 11. 2020.\nU Zavodu za sudsku medicinu i kriminalistiku Medicinskog fakulteta u Zagrebu, danas je obavljena identifikacija posmrtnih ostataka 13 osoba srpske nacionalnosti, stradalih tokom rata u Hrvatskoj od 1991. do 1995. godine.\nSutra primopredaja posmrtnih ostataka porodice iz Đakovice, stradale 1999. godine\nPrimopredaja posmrtnih ostataka petočlane porodice Šutaković iz Đakovice, stradale tokom rata na Kosovu i Metohiji 1999. godine, biće obavljena sutra u 11 časova na administrativnom prelazu Kula – Rožaje između Crne Gore i Kosova.\nKosovske vlasti odbijaju da u Prištini predaju posmrtne ostatke sedam članova porodica Šutaković i Petrović, kidnapovanih i ubijenih 1999. godine u Đakovici, pristaju da ih porodicama predaju na administrativnom prelazu sa Crnom Gorom, rekao je za RTS predsednik Komisije vlade Srbije za rasvetljavanje sudbine nestalih Veljko Odalović.\nĐukanović: Prenosom posmrtnih ostataka ispunjava se deo istorijske i moralne obaveze prema dinastiji Petrović\nPredsednik Crne Gore Milo Đukanović predsedavao je danas prvom sednicom Koordinacionog odbora za prenos posmrtnih ostataka potomaka dinastije Petrović Njegoš iz Italije, Francuske i Austrije, na kojoj je dogovoreno da se u najkraćem roku intenziviraju aktivnosti u cilju punog pravnog dogovora sa tim zemljama.\nZavršena obdukcija posmrtnih ostataka 12 osoba pronađenih na Igmanu\nUz prisustvo istražitelja iz Posebnog odeljenja za ratne zločine Tužiteljstva BiH, u prosekturi Gradskog groblja Visoko, danas je završena antropološka obrada i obdukcija posmrtnih ostataka 12 osoba, nedavno pronađenih na lokalitetu Lokvice na planini Igman.


Sastanak "Prijatelja Sirije" u Tunisu\nPožar nakon napada bezbednosnih snaga na četvrt Baba Amr u sirijskom gradu Homsu\nZvaničnici iz desetina zemalja se sutra sastaju u Tunisu, da usaglase podršku sirijskoj opoziciji. Prvi sastanak grupacije nazvane „Prijatelji Sirije“, održava se posle nedavnog ruskog i kineskog blokiranja akcije Saveta bezbednosti Ujedinjenih nacija.\nMeseci demonstracija poput ovih i sahrana kao što je ova, koju su napale sirijske trupe, izazvali su veliko međunarodno negodovanje i glasanje u Savetu bezbednosti Ujedinjenih nacija. Predloženom rezolucijom je traženo povlačenje trupa iz sirijskih gradova, oslobađanje zatvorenika i pokretanje novog političkog procesa.\nMeđutim, Rusija i Kina su stavile veto na rezoluciju – što je označilo razočaravajući završetak jednomesečnih napora da se međunarodna zajednica udruži. To je bila i pobeda sirijskog predsednika Bašara al-Asada, koji je pojačao obračun sa demonstrantima. On prkosi ne samo Ujedinjenim nacijama, nego i Arapskoj ligi, koja predvodi akcije „Prijatelja Sirije“. Rusija neće prisustvovati sastanku u Tunisu, a možda i Kina, ali će na njemu biti američka državna sekretarka Hilari Klinton.\n„Uputićemo jasnu poruku Rusiji, Kini i ostalima koji i dalje nisu sigurni kako treba postupiti sa sve većim nasiljem, ali sve do sada na žalost donose pogrešne odluke.“\nHilari Klinton želi da se grupacija dogovori o dodatnim sankcijama, jačoj osudi Asadovog gušenja protesta, čvršćim vezama sa opozicijom i većoj pomoći Sirijcima zahvaćenim nasiljem. Međutim, najmanje jedna sirijska opoziciona organizacija smatra da je taj pristup pogrešan.\nČlanovi organizacije pod nazivom „Izgradnja sirijske države“, kažu da je budućnost njihove zemlje postala okosnica nadmetanja velikih sila, bez vođenja računa o sirijskom narodu. Lider organizacije, bivši politički zatvorenik Luej Husein, kaže da međunarodna zajednica mora da se ujedini i ubedi predsednika Asada da započne stvarne razgovore o tranziciji.\n„Tu se uistinu ne radi o mekšem ili tvrđem pristupu. Ne. Ono što mi želimo jeste da svi ovi blokovi postignu konsenzus u pogledu pronalaženja rešenja sirijske krize.“\nHusein kaže da će sastanak u Tunisu biti u najvećoj meri reklamna vežba. Ali drugi tvrde da već postoji širok međunarodni konsenzus. Trinaest država je podržalo neuspelu rezoluciju Saveta bezbednosti. Generalna skupština je usvojila sličnu, iako neobavezujuću meru. Organizatori sutrašnjeg sastanka se nadaju da će to moći da se nadgradi, da će dobiti ustupke od Damaska, izvršiti pritisak na Rusiju i Kinu da im se pridruže i što je najvažnije – da će prekinuti nasilje.


Deca iz BiH na teritoriji Islamske države "tempirane bombe" - Nova Borba\nIlustracija foto: http: www.aww.com.au\nDeca iz BiH na teritoriji Islamske države "tempirane bombe"\nNa teritoriji Islamske države u Siriji i Iraku, ima više od 80 dece iz BiH, koja su prave “tempirane bombe”.\nAgencija Rojters prenosi da bi ta deca mogla ugroziti bezbednost kada se vrate.\nBritanska agencija navodi da su bosanski muslimani najveća grupa sa Zapadnog Balkana koja se bori na strani ID u Siriji i Iraku, pored boraca iz zemalja kao što su Albanija, Makedonija, Crna Gora i Srbija, a tu Rojters ubraja i Kosovo.\n"Vidimo potpuno novu generaciju dece koja su odrasla na bojnom polju ili u blizini bojnog polja", kaže koautor studije Vlado Azinović, dodavši da su ta deca "poput tempirane bombe za bilo koju zemlju u koju bi mogla ući".\n"Neki od njih su formirali ilegalne zajednice koje umerena nacionalna islamska organizacija želi da rasformira", zaključuje britanska agencija.


Fondacija “Otvoreno društvo” BiH Gradu Bihaću odobrila 50.000 USD za jačanje kapaciteta javnih preduzeća i ustanova | Krajina.BA\nFondacija “Otvoreno društvo” BiH Gradu Bihaću odobrila 50.000 USD za jačanje kapaciteta javnih preduzeća i ustanova\nPosljednji u nizu projekata koji su odobreni Gradu Bihaću, prema riječima Šuhreta Fazlića, gradonačelnika Bihaća, realizirat će se uz pomoć Fonda otvoreno društvo BiH u ukupnom iznosu od 50.000 USD, a s ciljem jačanja kapaciteta bihaćkih javnih preduzeća i ustanova.\n„U ime naših javnih preduzeća i ustanova aplicirali smo nekoliko projekata koji će direktno pomoći naša preduzeća i ustanove, zahvaljujem Fondaciji otvoreno društvo BiH što je prepoznala naš Grad kao dobrog partnera, kao i Irfanu Hošiću i Edinu Moranjkiću koji su najbitnija karika u ovoj saradnji“ – kazao je gradonačelnik Fazlić.\nOd ukupno odobrenog iznosa, JU Zavod za prostorno uređenje dobiti će 18.000 USD za zamjenu rasvjete LED rasvjetom u Ulici Meteorološka, JP Vodovod dobiti će 12.000 USD za nabavku cisterne za odvoz fekalnih voda, RTV Bihać 10.500 USD za realizaciju radio emisije „Moj dom je tamo gdje sam ja“, JKP Komrad Bihać 5.000 USD za program javne higijene, dok će Turistička zajednica Grada Bihaća dobiti 4.500 USD za izradu web stranice – digitalni info centar.\nU narednom periodu namjeravaju podržati i kulturno-umjetnički projekat Fondacije „Revizor“ koji vodi Irfan Hošić a pod nazivom „Pokretanje nezavisnog kulturnog prostora – KRAK“ u vrijednosti od oko 70.000 USD, a čelnici Fonda otvoreno društvo BiH Dobrila Govedarica i Mervan Miraščija ističu da će u narednoj godini planirati dodatne iznose sredstava za realizaciju projekata na području Grada Bihaća koji jačaju zvanične institucije ali i nevladin sektor.\nPrethodni članakU Cazinu dva nepoznata maskirana lica uz prijetnju hladnim oružjem otuđila novac\nNaredni članakVlada FBiH na hitnoj sjednici izdvojila 10 miliona KM za kupovinu zgrade Energoinvesta


Bezbednost na četiri točka - Živeti zdravije\nSUZUKI: ,,WAY OF LIFE”\nBETA MOTORS CENTAR: ,,SIGURNOST I POVERENJE NA PRVOM MESTU”\nPrvo pravilo ukoliko želimo da budemo bezbedni na putu jeste da se pridržavamo propisanih saobraćajnih pravila i zakona, ona nisu tu da bi nas na bilo koji način ograničila, već da bi nam sačuvala život.\nSaobraćajne nesreće se događaju, ali šta je potrebno uraditi kako bismo smanjili njihov broj i sačuvali ono najdragocenije – ljudski život? Neophodno je, izborom automobila da znamo sve njegove karakteristike i načine zaštite tokom vožnje. Kako to postići, kako izabrati automobil u skladu sa našim mogućnostima, odlične mehanike u kome ćemo se osećati sigurno? Odgovore na ova pitanja daće nam gospodin Marko Dragoljević iz firme Beta Motors Centar, koja se nalazi u Novom Sadu, u Temerinskoj ulici broj 95.\nSvakodnevne obaveze i brz tempo života stavljaju nas u poziciju da je gotovo nemoguće zamisliti život u 21. veku bez automobila. Sigurnost u sabroćaju je obaveza svakog učesnika: Pešaka, putnika, vozača, servisera, prodajnih centara, osiguravajućih društava i fabrika, svi oni imaju dužnost da omoguće bezbedan put uz minimalni rizik po život svakog učesnika u sabraćaju. Vozeći automobil koji nije tehnički ispravan ugrožava se sopstveni život i životi svih ljudi koji su uključeni u saobraćaju. Da bismo saznali kako da maksimalno eliminišemo saobraćajne nesreće prouzrokovane neispravnim automobilima razgovarali smo sa gospodinom Markom Dragoljevićem iz firme Beta Motors Centar, koja je osnovana u Novom Sadu 2006. godine. Zahvaljujući stručnosti i profesionalnosti oni su danas jedan od vodećih ovlašćenih uvoznika, prodavaca i servisera Suzuki vozila za Republiku Srbiju. U sklopu firme Beta Motors Centar nalaze se prodajno-izložbeni salon i servis Suzuki vozila. Njihova najbolja preporuka je velika pažnja koju posvećuju svakom kupcu, prihvatajući mišljenje, pohvale i sugestije, a za sve vlasnike Suzuki vozila obezbeđuju posebne uslove pri kupovini novog vozila. Stručni i profesionalni kadar za prodaju će u svakom trenutku pomoći neodlučnom kupcu da odabere tip, boju i opremu vozila, dati neophodne savete u prijatnoj atmosferi što će doprineti da kupovina bude lep doživljaj novog odabranog vozila (novog ili polovnog automobila). ,,Sistem staro za novo prihvatamo od svih brendova, ali uvek treba imati na umu novo je uvek novo, a kupovina novog automobila u rangu je sa kupovinom nekretnina. Ko se odluči za kupovinu polovnog vozila neka bude spreman da dodatno izdvoji određenu sumu novca, da bi na adekvatan način mogao da sredi vozilo – napominje stručni kadar iz firme ,,Beta Motors Centar”.\n,,SIGURNOST I POVERENJE NA PRVOM MESTU” – BETA MOTORS CENTAR\n,,Kako bismo se maksimalno zaštitili u obavezi smo da ispratimo svaki zakonski propis u vezi saobraćaja, ništa nije za džabe, uvek naglašavam obavezu poštovanja zakona”, ističe naš sagovornik gospodin Marko Dragoljević iz firme ,,Beta Motors Centar” – vezivanje pojasa je osnovna stvar koju prvu morate uraditi kada uđete u automobil, neophodno je da vozač uvek obrati pažnju na okolinu i time sopstvenu vožnju prilagodi dozvoljenoj brzini i kretanju drugih automobila. Pored poštovanja osnovnih saobraćajnih propisa, osnovni preduslov za zaštitu u saobraćaju jeste da automobil treba čuvati i pravovremeno ulagati u njega. Sva vozila koja su do pet godina starosti trebalo bi da imaju dodatno Kasko osiguranje kako bi se zaštitili učesnici u saobraćaju.\nKoliko je važno da se automobili održavaju u ovlašćenom servisu? Kada se posmatra kvalitet rada i usluga, veći su benefiti koje pružaju ovlašćeni servisi, to u suštini nije neophodno, ali jedino ovlašćeni servis može da Vam da pravu sliku stanja Vašeg vozila. Serviseri u ovlašćenim servisima, kakvo god Vi mišljenje imali o njima, imaju sertifikate za svoj rad i time pružaju mogućnost klijentu da ima kome i na šta da se požali, oni znaju na šta bi trebalo da se obrati pažnja u datom trenutku. Iz ,,Beta Motors Centra” objašnjavaju prednosti održavanja vozila u ovlašćenom servisu, imajući uvid u istoriju vozila, klijent ima poverenje u osobu na koju može da se osloni, dok ovlašćeni servisi imaju odgovornost, u pogledu garancija na svoj rad. Zbog sopstvene sigurnosti vozači bi trebalo da održavaju svoja vozila u ovlašćenom servisu, garancija se daje na četiri godine ili sto hiljada pređenih kilometara na sva vozila. Suzuki fabrika daje tri godine garancije na sve modele svojih automobila dok mi kao ovlašćeni servis dajemo još godinu dana dodatne garancije. Volimo da napomenemo svim vozačima da pre svakog dužeg puta, zbog Vaše sigurnosti, izuzetno je bitan pregled vozila, ako postoji neki potencijalni kvar, nesrazmerno trošenje delova, neko dodatno stanje koje bi moglo znatno da se pogorša u vožnji u narednih par hiljada kilometara, bolje je odmah i na vreme sanirati takve kvarove nego kretati na put sa neispravnim vozilom. Prvo i osnovno, takvim ponašanjem ugrožavate svoju bezbednost a da ne spominjemo da su cene neispravnih delova i rada van zemlje u proseku tri do četiri puta veće.\nTim iz ,,Beta Motors Centra” skreće pažnju svim vozačima da je od izuzetne važnosti da gume uvek budu ispravne i prilagođene trenutnim vremenskim prilikama. One su najbitnija stavka, i zahtevaju redovno održavanje, kako ne bi izgubile elastičnost.\nSuzuki je japanski proizvođač automobila i motocikala sa sedištem u gradu Hamamacu, 2012. godine bio deveti proizvođač automobila u svetu, sa preko 2,8 miliona proizvedenih vozila. To je japanska multinacionalna kompanija koja pored proizvodnje automobila, proizvodi vanbrodske motore, invalidska kolica i ceo niza malih motora sa unutrašnjim sagorevanjem koji imaju različitu namenu.\nVITARA I S-CROSS: SIGURNOST, KVALITETNA MEHANIKA I PRISTUPAČNA CENA\nNova Vitara izražava nasleđe Suzukijevog stila SUV (sportskog terenskog vozila) modela koji je svoju promociju doživeo na tržištu davne 1988. godine. Prošlo je više od četvrt veka od debija prvobitnog modela gradski orjentisanog dizajna, međutim Vitara je zadržala svoje osnovne karakteristike, to su: Dimenzije lake za rukovanje, udobne performanse u vožnji, objedinjavanje inovativnih Suzukijevih ALLGRIP sistema (potpuno prijanjanje sa pogonom na četiri točka i unapređenu opremu za bezbednost i konekciju. Smelo oblikovana i ukrašena instrument tabla i dizajn U-oblika oko poluge menjača ostavljaju utisak izdržljivosti ovog modela. Vitara omogućava vlasnicima da joj daju lični pečat, tako što mogu da personalizuju njen dizajn, kombinovanjem asortimana unutrašnjih i spoljšnjih pozicija, kao i mogućnost izbora novih dvobojnih nijansi novih boja.\nVitara i S-Cross su prošli stroge testove bezbednosti, sa dobrim rezultatima na kojima su postigli pet zvezdica na Euro NCAP crash testu. Mnogima nije poznato šta je Euro NCAP crash test, iz ,,Beta Motors Centara” objašnjavaju da su to testovi koji vrše procenu sigurnost putnika i posebno procenu sigurnost pešaka, pri različitim vrstama sudara, prevrtanja, obrtanje i iznenadnog kočenja. Oni predstavljaju statističku stopu smrtnosti ili razliku u stopi smrtnosti između modela automobila različitih proizvođača. Suzuki je napravio svoje komponente tako da pešak pri udaru automobila može da preživi.\nKarakteristika S-Crossu je da za relativno nisku cenu u odnosu na ostale modele iz kompanije Suzuki možete dobiti savršen model sa elegance paketom opreme. S-Cross je primetno veći u odnosu na postojeći model i nije im konkurencija ni po veličini, opremljenosti i ceni. Povišene karoserije i specifično postavljenih sedišta, krosoveri nude mnogo više prostora za putnike i prtljag. Ovaj model nije visok i glomazan, ali je uspeo da zadrži povišenu poziciju sedenja i masivnost za koje mnogi vozači tvrde da im uliva dozu sigurnosti i bezbednosti u saobraćaju. Dizajneri su se potrudili da izgled sportski i agresivan, karoserija moderna, a kabina pravo iznenađenje. Puno mekanih materijala prijatnih na dodir čine lepu atmosferu u kabini. Model je opremljen najbogatijim, Exclusive paketom opreme, na spisku se nalaze: sedišta i obloge vrata presvučeni su kožom, automatski dvozonski klima uređaj, tempomat sa limiterom brzine, led farovi, podešavanje upravljača po visini i dubini, podešavanje vozačevog sedišta po visini.\nRadarski sistem podrške kočenju, on upozorava na eventualnu mogućnost sudara, ako ste već pritisnuli kočnicu dodaje još silu kočenja ili sam koči u nekim trenucima.


Najznačajnije investicije u Srbiji: Blok B3 i šesti BTO sistem na PK „Drmno“ - te ko kostolac - investicije\nUpoznavanje članova tima, trenutno stanje projekta i definisanje plana aktivnosti bili su ciljevi prvog sastanka Stručnog tima za implementaciju projekta\n08:25 | 15.06.2015. Autor: E.B., TE-KO Kostolac\nUpoznavanje članova tima, trenutno stanje projekta i definisanje plana aktivnosti bili su ciljevi prvog sastanka Stručnog tima za implementaciju projekta Druga faza paket projekta TE „Kostolac B“u PD „TE – KO Kostolac“.\nNakon statusnih promena u JP EPS realizaciju ovog projekta, koji obuhvata izgradnju novog bloka B3 u Termoelektrani „Kostolac B“ i proširenje proizvodnih kapaciteta PK „Drmno“ sa devet na 12 miliona tona uglja godišnje, od 1. maja preuzeo je Sektor za ključne investicione projekte u Elektroprivredi Srbije. Ovaj Sektor vodi dr Vladimir Đorđević, koji je istakao na početku sastanka da su statusne promene nakon 1. jula najveće od 1992. godine kada je formiran EPS.\n“Blok B3 i novi, šesti BTO sistem na PK „Drmno“, najznačajnije su investicije u ovom trenutku, ne samo u EPS-u, već i u celoj Srbiji”, istakao je dr Đorđević prenoseći prisutnima poruku Aleksandra Obradovića, generalnog direktora Elektroprivrede Srbije, da je Kostolac u žiži investicionih aktivnosti.On je dodao da je zadatak da se druga faza Projekta iz kineskog kreditnog aranžmana uspešno provede kraju, a takođe je najavio svečani početak radova za 23. jun. Sredstva koja obezbeđuje srpska strana za uplatu avansa, u iznosu od 15 odsto, već su obezbeđena i po rečima Đorđevića, očekuje se da budu uplaćena u naredne dve nedelje. Važno je istaći da su 25. maja Ugovor o kreditu i Ugovorni sporazum sa kineskom „Eksim“ bankom postali efektivni.\nPored ovog kompleksnog projekta, koji će posle više od 25 godina omogućiti novo termoenergetsko postrojenje u Srbiji, radi se i na projektu Vetroelektrane na spoljnom odlagalištu kopa „Drmno“, za koji će u maju 2016. godine biti raspisan tender.\nRukovodilac projekta izgradnje bloka B3 i šestog BTO sistema je Miloš Stojanović.On je istakao da su u projekat uključeni stručnjaci iz Kostolca, a o složenosti najviše govori podatak da će izvođači radova biti iz Kine i Srbije, a moraju se ispoštovati srpska i evropska zakonska regulativa. Najbitnije je, po rečima Stojanovića, da se projekat završi na vreme, po ugovoru i standardima.\nNakon toga Zlatko Zakošek, član stručnog tima iz Kostolca prezentovao je deo projekta koji se odnosi na izgradnju bloka B3. Upravni odbor Javnog preduzeća „Elektroprivreda Srbije“ doneo je 5. novembra 2013. godine Odluku o zaključivanju ugovornog sporazuma za Drugu fazu Projekta Termoelektrane „Kostolac B“, kojim su predviđeni izgradnja novog bloka B3 od 350 megavata sa natkritičnim parametrima i proširenje proizvodnih kapaciteta kopa „Drmno“ sa devet na 12 miliona tona uglja godišnje. Tu odluku je potvrdila Vlada Srbije, a ugovor je potpisan 20. novembra 2013. Ukupna vrednost ove investicije je 715,6 miliona evra.\nPo planovima novi blok bi trebalo da se gradi 58 meseci, što znači da treba da počne da radi krajem 2019., odnosno, početkom 2020. godine. Zakošek je takođe podsetio da će to biti prvi blok koji se gradi u Srbiji posle 25 godina. Vrednost kineskog kredita je 608 miliona, sa rokom otplate od 20 godina, grejs periodom od sedam i fiksnom godišnjom kamatom od 2,5 odsto. Ostala sredstava obezbediti EPS i država. Ugovor obuhvata i deo koji se odnosi na proširenje kopa „Drmno“, a taj deo iznosi 97,6 miliona dolara.\nProjekat izgradnje šestog BTO sistema predstavio je Miroslav Ivković. On je istakao da je Studija opravdanosti proširenja kopa „Drmno“ pokazala je da je potrebno izgraditi još jedan BTO sistem za povećanje proizvodnje otkrivke, koja će iskopavati do 56,5 miliona kubnih metara godišnje. Dakle, to je sistem koji će davati 12,5 miliona kubnih metara otkrivke i koji je kapaciteta klase bagera 2000, odnosno odlagača 7200 kapaciteta 6600 kubnih metara na čas. Za napajanje tog BTO sistema, kao i linije odvodnjavanja, planirana je izgradnja nove trafo stanice „Rudnik 5“, koja će biti snage 2x16,5 MVA.Planira se da šesti BTO sistem krene sa radom godinu dana pre bloka „B3“. To će biti sasvim dovoljno vreme da se otkriju dovoljne količine uglja za snabdevanje „B3“. Novi blok će trošiti oko tri miliona tona uglja godišnje. Na kopu „Drmno“, kako pokazuju studije, ima dovoljnih količina uglja za snabdevanje blokova koji su sada u radu i novog bloka do kraja radnog veka.\nIzgradnja luke i pruge – šansa za stvaranje boljeg privrednog ambijenta\nOd utorka kiša, mogući i opasni vremenski uslovi


25. marta 1957. u Rimu potpisano niz ugovora kako bi formirali EEZ\n24 mart, 2007\nStvari se ne razvijaju uvek brzo kroz kanale Evropske unije, kojoj je trebalo više meseci konsultacija samo da bi smislila rodjendansku poruku za specijalnu proslavu 50-godišnjice Unije u Berlinu. Uprkos takvim nedostacima, evropska integracija je promenila čitav kontinent, a to se možda najbolje ogleda u broju radnika koji iz jedne zemlje prelaze u drugu. Prema statistikama britanske vlade, oko 70,000 imigranata iz istočne Evrope došlo je u London u roku od tri godine nakon što se EU proširila ka istoku. Dve trećine su stigle iz Poljske. Magda Harvi je napustila svoj dom u Poljskoj mnogo pre tog talasa. Ona je razvila uspešan biznis sa lancem specijalizovanih poljskih prodavnica, i kompanijom za uvoz hrane, a takodje je otvorila poljski kulturni centar i restoran. Magda kaže da je Britanija oduvek bila privlačna za useljenike, ali da se njihov status promenio od kad su istočnoevropske zemlje ušle u Uniju.\n«Poslednjih 10 ili 15 godina, u Britaniji su radile stotine hiljada Poljaka. Oni i dalje rade, ali sada rade legalno. Plaćaju poreze, osigurani su, mogu da slobodno putuju.»\nSloboda putovanja i zapošljavanja je temelj evropske integracije, kaže Hugo Brejdi iz Centra za evropsku političku reformu u Londonu.\n«Čitava poenta Evropske unije je obezbedjivanje jedne otvorene, liberalne Evrope; ona je zasnovana na četiri osnovna principa, a to su slobodno kretanje robe, usluga, ljudi i novca.»\nNo, u evropskoj prošlosti bilo je mračnih vremena. Današnja Evropa rodjena je iz pepela dva svetska rata u kojima su nestali milioni, i rešenosti da se to ne ponovi. Džeki Dejvis je analitičarka Centra za evropsku poliitku, vodeće istraživačke grupe u Briselu.\n«Čitava ideja je započela sa svešću da, ako se spoje i prepletu evropske ekonomije, posebno industrije uglja i čelika ključne za proizvodnju oružja, a onda postepeno i druge grane privrede, rat izmedju zemalja-članica će postati nezamisliv jer bi svaka strana pretrpela prevelike gubitke».\nZato je politička elita smislila planove o povezivanju i promeni evropske dinamike. Veliki korak napred bilo je potpisivanje Rimskog ugovora 1957. i osnivanje Evropske ekonomske zajednice, koja se potom pretvorila u Evropsku uniju.\n«Pogledajte put koji smo prešli za 50 godina do danas, kada imamo najveće svetsko jedinstveno tržište od 490 miliona potrošača, jedinstvenu valutu za mnoge članice Unije, saradnju u svim oblastima od borbe protiv kriminala do zaštite životne sredine... Sada je u začetku i razvoj zajedničke spoljne i bezbednosne politike, zajedničke odbrane».\nMedjutim, sumnje i dalje postoje. Stanovnici Unije boje se da će izgubiti nacionalni identitet i ne vole što treba da slušaju birokrate iz Brisela. Mnogi nisu raspoloženi prema ideji prijema novih članica i priliva imigranata koji bi mogao da usledi. Džajls Merit, generalni sekretar istraživačkog centra «Prijatelji Evrope» u Briselu, kaže da su takvi strahovi neosnovani, a proširenje Unije – ključno.\n«Kada je pao Berlinski zid, bilo je onih koji su rekli – «ovo deluje problematično, bolje da ništa ne menjamo. Drugi su rekli «nemamo izbora, možemo ili da ih uključimo u evropski proces integracije ili ćemo stvoriti zonu velike nestabilnosti».\nZagovornici integracije su odneli prevagu – na sreću Rumunije i Bugarske, najnovijih članica Unije. Rumunski ambasador u EU, Lazar Komanesku kaže da je prijem u EU vidjen kao garancija da će «u Rumuniji poštovanje demokratskih vrednosti postati trajni standard». Sa tim dolaze i nade u veći prosperitet. Medjutim, i dalje postoji skepsa u pogledu prednosti integracije i opšta saglasnost da evropski političari moraju da učine više da bi evropsku ideju «prodali» svojim narodima. Stoga, dok integrisana Evropa proslavlja svoj 50. rodjendan, mnogo se govori ne samo o tome gde je sve počelo već i kuda sve ide, a ta debata je daleko od završene.


Linta: Imamo velike ambicije u Kupu - SPORTSKI ŽURNAL\nMeč šesnaestine finala Kupa Srbije između Radničkog sa Novog Beograda i Voždovca igra se u sredu od 14.30\nTrener fudbalera Voždovca Aleksandar Linta rekao je danas da su ambicije njegovog tima velike i u Kupu Srbije, kao i da se nada da će ekipa pobediti pre izvođenja penala.\n"Ambicije su nam najveće i ne bežimo od te činjenice! Iako smo prošle sezone dve runde takmičenja prošli na penale, sada ih nismo pripremali i nadam se da nam neće biti potrebni već u prvom kolu", rekao je Linta, preneo je klupski sajt.\nFudbaleri Voždovca gostuju u prvoj rundi Kupa Srbije ekipi Radničkog sa Novog Beograda, a meč je na programu u sredu.\nVoždovac će u ovom meču igrati sa izmenjenim sastavom, u kojem će biti mesta za igrače, koji su do sada imali manji broj nastupa.\n"U našem mikro ciklusu, Kup utakmica se podudara sa danom kada bismo svakako imali jak trening, samo nas umesto treninga jakog intenziteta očekuje utakmca", dodao je Linta.\nMeč šesnaestine finala Kupa Srbije između Radničkog sa Novog Beograda i Voždovca igra se u sredu od 14.30.


Početna Akteri Agencija za borbu protiv korupcije\nAgencija za borbu protiv korupcije je samostalan i nezavistan državni organ zadužen, između ostalog, za sprečavanje korupcije i sukoba interesa, vođenje registra funkcionera, njihovih prihoda i imovine. Organi Agencije su Odbor, čiji se članovi biraju na četiri godine, i direktor, kome mandat traje pet godina.\nAgencija za borbu protiv korupcije / Foto: Istinomer/Zoran Drekalović\nInače, osnivanje Agencije bilo je uslov za pristupanje Srbije Šengenskoj zoni. Proces osnivanja ovog tela bio je mukotrpan, završio se 2008, da bi agencija počela sa radom dve godine kasnije. Teški uslovi i odbijanje funkcionera da sarađuju pratili su rad ovog nezavisnog organa dok je na vlasti bila Demokratska stranka. Iako se nakon promene vlasti činilo da su stvoreni bolji uslovi za rad Agencije, u doba Srpske napredne stranke sukobi vlasti i Agencije za borbu protiv korupcije postali su još veći i ozbiljniji.\nKrajem 2016. godine, Agencija je ostala bez direktorke, a u Odboru Agencije je bilo pet od zakonom predviđenih devet članova. Odugovlačenjem vladajuće većine da u Skupštini izaberu nove članove Odbora, broj članova je spao na svega dva i tako je Odbor Agencije za borbu protiv korupcije onemogućen da donosi odluke. Sredinom 2017. godine, poslanici su “glasanjem na zvonce” izabrali četiri nova člana. Posle nekoliko neuspešnih pokušaja, u septembru 2017. na mesto direktorke Agencije izabrana je Majda Kršikapa, koja je, iz nerazjašnjenih razloga, već u novembru podnela ostavku.\nOd januara 2018, direktor Agencije za borbu protiv korupcije je Dragan Sikimić, uprkos tome što je, prema pisanju medija, bio član SNS-a.


Ugovoreni radovi na projektu BOYSEN Subotica\nUgovoreni radovi na projektu: Fabrika izduvnih sistema BOYSEN Subotica Čitaj dalje...\nZavrsetak I faze radova na fabrici MARMEDIKA – Severna Makedonija\nFabrika za uzgoj medicinskog kanabisa i ekstrakciju ulja. Čitaj dalje...\nZavršeni radovi na fabrici BANINI\nZavršeni radovi na projektu fabrike konditorskih proizvoda BANINI u Kikindi. Čitaj dalje...\nRadovi na fabrici COOPER TIRES\nU toku radovi na fabrici COOPER TIRES u Krusevcu. Čitaj dalje...\nRadovi na Airport City\nU toku je izvodjenje radova na objektu Airport City Belgrade bld.2300 Čitaj dalje...\nPuštena u rad nova mašina\nPustena u rad nova masina za umetanje EPDM zaptivki... Čitaj dalje...\nNova mašina za spiro kanale\nPustena u rad nova masina za izradu spiro kanala... Čitaj dalje...\nKupljena nova mašina\nPustena u rad nova hidraulicna poluautomatska masina... Čitaj dalje...\nNova pneum. mašina\nPustena u rad nova poluautomatska masina... Čitaj dalje...\nRadovi na novom pogonu\nU toku radovi na pripremi placa buduceg proizvodnog pogona... Čitaj dalje...\nBozidar Adzija 3/1-6, 1000 Skopje\n+381 63 346 888


Šćiprim Arifi: Ministar odbrane i ja imamo iste poglede na budućnost - Bujanovac\nHome Bujanovačke Društvo Šćiprim Arifi: Ministar odbrane i ja imamo iste poglede na budućnost\nŠćiprim Arifi: Ministar odbrane i ja imamo iste poglede na budućnost\nPREŠEVO, 17. oktobar 2016.(Foto: MOD) – Vlada Republike Srbije želi da pomogne opštini Preševo i privuče nove investitore, dok će Vojska Srbije u okviru Treće misije pomoći svim građanima na prostoru juga Srbije, bez obzira na nacionalnu i versku pripadnost, kao što je to uvek i činila -naglasio je ministar odbrane Zoran Đorđević prilikom sastanka sa predsednikom opštine Preševo Šćiprimom Arifijem.\n–Težak posao očekuje opštinu Perševo u narednom periodu, pogotovo u delu uspešnog fiskalnog završetka godine. U sledećoj godini opština može da očekuje pomoć Vlade Republike Srbije, o čemu je i premijer nedavno govorio.\nMinistarstvo odbrane će pomoći građanima Preševa i okolnih sela izgradnjom i održavanjem puteva, a želimo da i na druge načine olakšamo i poboljšamo život žiteljima grada Preševa. Ostalo je da se vidi šta to može VS da pomogne, ali je sigurno da smo voljni da pomognemo i da to bude naš doprinos poboljšanju odnosa i razvoju Peševa, jer je to vrlo bitno za ovaj deo Srbije. Zajedničkim snagamo možemo mnogo da učinimo, što će se i pokazati u narednom period – rekao je Đorđević.\n– Mislim da i ministar odbrane i ja imamo iste poglede kada govorimo o budućnosti i o načinu kako možemo da živimo zajedno, što je posebno važno u ovo vreme različitih kriza. Mi sada u Preševu imamo novu situaciju za sve građane preševske opštine i Albance i Srbe koji sa nama ovde žive- izjavio je Arifi.